Etimologiezh anvioù kumunioù Breizh | Geobreizh\nEtimologiezh anvioù kumunioù Breizh. Kaset eo bet a-benn al labour-se war 781 kumun (war 1 491 en holl) e 2005 a-raok ma oa bet krouet ar c’humunioù nevez (hervez al lezenn niv. 2010-1563 an 16 a viz Kerzu 2010, anvet “reform ar strollegezhioù tiriadel”). Kaset eo bet a-benn an enklaskoù gant Divi Kervella, kenaozer Geobreizh.bzh (hag en doa skrivet al levr Petit guide des noms de lieux bretons, Coop Breizh, 2007).\nAbarrez Abbaretz Marteze un anv diazezet war ar c'heltieg "barr" (heñvel ouzh ar brezhoneg "barr", lein, lec'h uhelañ). 44\nal Loc'h Le Lou-du-Lac Ar ger "louc'h" (stumm brezhoneg an hanternoz "loc'h"). 35\nAlaer Allaire Un anv-den hep mar, ar memes hini hag a gaver e lec'h all e Breizh gant an anv Alar, Eler, Alor. 56\nAlgam Augan Un anv-den moarvat, da grediñ an elfenn al- a gaver en ur bern anvioù-tud brezhonek. Ar stumm ofisiel a ziskouez gallekadurioù. 56\nAlineg Allineuc Diaes a-walc'h eo kaout un displegadenn d'an anv-mañ, daoust ma'z eo anat a-orin brezhoneg. N'hall ket bezañ ar ger-mell "al" en anv-mañ ("en" e vije bet en amzer ar brezhoneg er vro-se). War-zu un anv-den e vo gwelloc'h klask moarvat. 22\nAmbon Ambon Da vezañ tostaet marteze da Treambon e Plonevez-ar-Faou, ha suroc'h da enez Ambon (un enezenn a oa gwechall war ar Gwilen, e Bran). Marteze diwar ar galianeg "ambi" (en-dro, tro-dro) ha (?) "bonn", evel e-barzh "Bonoù"? 56\nan Alre Auray N'ouzer ket orin an anv. Peadra 'zo da grediñ ez eo un anv-den brezhonek kozh (an elfenn al- a gaver alies a-walc'h en anvioù brezhoneg: Alan, Alar, etc.). Moarvat n'en deus netra da welet gant an anv Ploare (< plouev+Erle) a zo e Douarnenez bremañ. 56\nan Ardeven Erdeven Eus ar rakger "ar" (a-dal da, ouzh) ha "tevenn" (un tevenn bras a zo war al lec'h). 56\nan Arvor Larmor-Plage Kement ha "lodenn dost d'ar mor" e talvez an anv-mañ, gant ar rakger "ar" (dirak, a-dal), ha "mor" amañ e oa lodenn Plañvour eus tu ar mor. 56\nan Arvor-Baden Larmor-Baden Disrann eus Baden. Al lodenn a-hed an aod evel ma tiskouez an anv Arvor. 56\nan Arzh Île d'Arz Meur a ginnig a c'haller kaout: "arzh" hag a dalvez al loen (an ourz); ar ger "arzh" hag a dalvez "beg, uhelenn" met an enez n'eo ket gwall uhel; met diwar un elfenn geltiek kozh hag a dalvez "maen". 56\nan Arzhanaou Arzano Savet eo an anv-den-mañ gant ar ger "arzh" (ourz) ha "naou" (anaoudegezh). Un "a" a zo en em silet etre an daou evit aesaat an distagadur, hag evel alies e brezhoneg pa grog un anv gant ur vogalenn, e vez lakaet alies ar ger-mell dirak. 29\nan Dreneg Le Drennec Savet gant ar ger "draen" (plant draenek) + an dibenn -eg, da lavaret eo ul lec'h ma kresk plant pe gwez draenek. 29\nan Dre-Nevez Saint-Sauveur Gant ster nevez "trev", da lavaret eo un disrann eus ur barrez. Savet eo bet diwar goust Kommanna er XVIIvet kantved. E galleg eo anv an iliz a zo bet roet d'ar barrez. 29\nan Drinded-Karnag La Trinité-sur-Mer Disrann nevezik (1864) eus Karnag. Anv ur c'harter anezhi e oa, dediet d'an Drinded. 56\nan Drinded-Porc'hoed La Trinité-Porhoët Lec'h gouestlet d'an Drinded Santel. Spisaet eo anv ar gêr gant Porc'hoed, ma oa ar gêr-benn anezhi. Savet eoan anv-mañ gant paou+tre+koed (ar vro a-dreuz ar c'hoad). Ur "paou" (tiriad a-live izeloc'h eget ur vro) bras-bras e oa, diazez un arc'hdiagonelez 56\nan Drinded-Surzhur La Trinité-Surzur Un disrann eus Surzhur. Ul lec'h gouestlet d'an Drinded. E-touez ar stummoù kozh e kaver an anvadur "Trinded ar Lann". 56\nan Elven Elven Ar memes anv hag ar sant kembreat Elwyn. Kemeret eo bet e blas en iliz gant sant Alban, marteze dre ma kaver an elfenn "gwenn" en anv Elven / Elwenn, pe neuze dre ma c'hall an anv Alban emdreiñ en Elven. Evel alies e brezhoneg Gwened e vez lakaet ar ger-m 56\nan Erge-Vras Ergué-Gabéric Erge (savet gant "ar", dirak, ha "kae" (kleuz, savenn douar), a dalvez ul lec'h difenn kreñvaet.\nKaberig a zo un anv-den.\nE brezhoneg e vez lavaret "an Erge Vras" evit dishañvalout diouzh "an Erge Vihan" a zo "Ergué-Armel", stag bremañ ouzh kumun Kemper. 29\nan Eskevien Esquibien N'en deus al lec'h-mañ netra da welet gant "eskibien" (n'eo nemet un etimologiezh faltazi miret gant ar stummoù skrivet), p'eo an distagadur "an Eskevien", a zo ur ger hag a dalvez "reier, kerreg" (er mor). 29\nan Ignel Inguiniel Marteze un adstumm eus an anv a gaver er gumun nes (an Ignol). Diaes a-walc'h avat kaout penn en anv avat. Er stumm ofisiel n'eo "in" nemet ar ger-mell "an" en henvrezhoneg. Ar ger a zo marteze "gwiniol" (skav-gwrac'h e kembraeg). 56\nan Ignol Lignol Marteze un adstumm eus an anv a gaver er gumun nes (an Ignel). Mar kaver meur a lec'h "Nignol" er Mor-Bihan eo diaes a-walc'h avat kaout penn en anv. Diwar ur stumm kozh (hini 1418) e c'haller marteze kavout "lin" (< lein -- barr) en anv-mañ, mui "gwiniol 56\nan Intel Étel Diwar ar stummoù kozh hag an anvadur brezhoneg e c'haller lavaret eo ar ger "enk" (strizh) a gaver en anv-mañ, ger a gaver alies en anvioù-lec'h, gant un eil elfenn a vije Tel(l), anv kozh ar stêr hag a zo aet da get. Evel evit ur bern anvioù a grog gant 56\nan Onneg La Fresnais Lec'h ma kresk gwez onn. 35\nan Oriant Lorient Anv nevez a-walc'h. Diwar anv ul lestr, an hini kentañ savet e santieroù ar Faouedig hag anvet "Le Soleil d'Orient", berraet en Oriant. Lakaet e oa bet sevel gant Kompagnunezh Indez ar Sav-Heol. 56\nan Ospital Hôpital-Camfrout Ospital a verk un diazez eus menec'h urzh an Ospital. Kamfroud eo anv ar stêr a dremen dre eno, savet diwar "kamm" ha "froud", ar pezh ez eo e gwirionez, dreist-holl en he red uhel. 29\nan Treoù-Kernev Le Trévoux Liester ar ger "trev". 29\nan Treoù-Leon Le Tréhou Liester ar ger "trev". 29\nan Trevoù Trévou-Tréguignec Liester ar ger "trev". 22\nan Uhelgoad Huelgoat Savet gant "uhel" ha "koad", da lavaret eo "ar c'hoad uhel". 29\nAndel Andel Diasur a-walc'h eo an anv-mañ hag an orin. Da vezañ tostaet da Trevendel (trev+endel) e Bro-Sant-Maloù. 22\nAndolieg-Kernevez Andouillé-Neuville Marteze eus un anv-den keltiek hag a dalvez kement ha "haroz-brezel meur" (< *Andoliatos). Anavezout a reer ar stumm latinekaet Andolatius.\n"Kernevez" a dalvez "kêr" + "nevez". 35\nAnkiniz Ancenis Eus ar brezhoneg "ank" (lec'h enk), mui ar ger "iniz" (enez). Emañ al lec'h war ul lec'h enk eus al Liger. 44\nar Bonoù Bono Ar ger "bon" (genoù ster) a zo marteze en anv-mañ, pe neuze ar ger "bonn" (maen-harz), gant al liester. Da vezañ tostaet moarvat da anv kumun Ambon, nepell alese, ha da enez Bonno (er Jentilez). 56\nar C'haeoù Le Quiou Ar ger "kae" (kleuz hep foz, savenn douar) el liester. 22\nar Chapel-Nevez La Chapelle-Neuve Eeun eo an anv da gompren. Un disrann eus Plougonveur eo. 22\nar Chapel-Nevez La Chapelle-Neuve Anv eeun da gompren. Un adkreizenn relijiel nevez (eus Pluvelin). 56\nar Chapel-Wagelin La Chapelle-Gaceline Ur chapel, un adlec'h relijiel. An anv Gwagelin a vez adkavet e Diellevr Redon (gant ar skrivadur "Uuacelina"), un anv plac'h e oa. 56\nar C'havr Le Gâvre "Gavr" eo al loen, a gaver alies evit anvioù kozh-kozh. Gwelit ivez anvioù evel Gavriniz, Beg ar C'havr... 44\nar C'hembod Le Cambout Eus ar brezhoneg "kembod" hag a dalvez kement ha "rann eus un diriegezh". 22\nar C'hloastr-Plourin Le Cloître-Saint-Thégonnec Lec'h diazezet gant menec'h a oa stag ouzh abati ar Releg (e Plouneour-Menez). Lakaet e vez Plourin da heul dre m'eo un disrann diouti. E galleg e lakaer Sant-Tegoneg dre m'eo penn ar c'hanton, met nevez eo an anvadur-se, war ar marc'had emañ ar C'hloastr 29\nar C'houerc'had Le Vieux-Marché Stumm emdroet eus "ar C'hozh Varc'had" (ar Marc'had Kozh), ur rann eus Plouared eo. 22\nar C'hour Le Cours Moarvat n'eo nemet un droidigezh c'hallek eus ar ger "lez". Un doare boas da sevel anvioù gant lez a oa lakaat lez + elfenn anv al lec'h, amañ Molac. Un disrann nevez a-walc'h (1839) eus Moulleg eo al lec'h-mañ. 56\nar C'hrav-Sant-Laorañs La Grée-Saint-Laurent "Grav" a zo un hent gant pouez-krec'h. Sant Laorañs eo paeron ar barrez. 56\nar C'hroesti Le Croisty Savet gant "kroez" (kroaz) ha "ti", en enor d'ar Wir Groaz. Savet eo bet gant menec'h an Ospital.\nar Faou Le Faou A bep seurt orin a c'hall bezañ d'an anv-mañ: "faou" a zo ur seurt gwez. Pe neuze kemmadur ar ger "paou" (rann-vro) dindan ur stumm kemmet evel ma kaver en anvadur Plonevez-ar-Faou. Ar paou-se a vije un isrann eus ar Poc'hêr, pe neuze ar paou-se a vez gra 29\nar Faoued Le Faouët Lec'h ma'z eus gwez "faou", mui an dibenn -ed, ar pezh a dalvez "ul lec'h ma kresk...". 56\nar Faved Le Faouët Lec'h ma kresk gwez "faou". Er vro e vez distaget "ar Faved". 22\nar Folgoad Le Folgoët Savet gant ar ger "foll" (delioù, hag a gaver er ger "follenn"), mui ar ger "koad", gant ar ster "koad deliaouek". Tem "foll ar c'hoad", gant ar ger "foll" (diskiant) 'zo bet staget ouzh an anv-se, e meur a lec'h e Breizh, hag amañ ur pardon bras. 29\nar Forest-Fouenant La Forêt-Fouesnant Ar ger "forest" a dalvez ur goadeg dindan dalc'h un aotrou da vare ar feodelezh. Un darn eus Fouenant e oa a-raok. Staget eo bet an anv-mañ evit dishañvalout diouzh ar Forest-Landerne. 29\nar Forest-Landerne La Forest-Landerneau Ar ger "forest" a dalvez ur goadeg dindan dalc'h un aotrou da vare ar feodelezh. Un darn eus Gwipavaez e oa a-raok. Staget eo bet an anv Landerne (ur gêr dost) evit dishañvalout diouzh ar Forest-Fouenant. 29\nar Fouilhez La Feuillée Anv a orin romanek, hag a dalvez lec'h deliaouek. 29\nar Gelveneg Guilvinec Hervez L. Fleuriot e teuje an anv diwar ur ger *gelvineg hag a dalvez kement ha "a-stumm gant ur beg", un anv deskrivañ eus an arvor e vije eta. Un anv evel-se a gaver e Plougoñ (Bae ar Golvinog -- evit an daou stumm distagañ, gwelet anv an enezennig Teve 29\nar Gemene Guémené-sur-Scorff Eus ar brezhoneg "kemened" (gant ur c'hemmadur goude "ar"), ur ger hag a dalveze "rann", "disrann", er grennamzer.\nAr gemened-se a oa Kemened-Gwegan. 56\nar Genkiz-Yuzhael Plessix-Balisson Ar ger kenkiz a dalvez ul lec'h difenn gant brankoù plezhennet. Troet e vez ingal gant "plessix" e galleg (keñveriit brezhoneg plezh gant galleg pless-). Staget e vez ouzh an anv-se anv aotrou kentañ al lec'h, e galleg e vez graet gant anv unan eus e zisk 22\nar Govelioù Les Forges Troidigezh ar ger "forges", lec'h ma vez labouret an houarn. 56\nar Groazig Le Croisic Eus ar brezhoneg "kroazig", ur groaz vihan. 44\nar Groez-Helean La Croix-Helléan An anv "kroez" (= kroaz) evit kehelerezh ar Groaz Santel. Evit "Helean", gwelet an anv-se. 56\nar Gwernoù Le Guerno Liester an anv "gwern" (lec'h ma kresk gwez "gwern"), alies gant an dalvoudegezh lec'h gleb. 56\nar Merzher Le Merzer Lec'h ma vez miret relegoù ur merzher (pe meur a hini). Evit hemañ n'ouzer ket pehini. 22\nar Merzher-Salaun La Martyre Ar merzher a dalvez kement ha "bered" e lec'hanvadurezh. An anv Salaun a ra dave da Salaun, roue Breizh, hervez ar gredenn, daoust ma'z eus kalz a lec'hioù a c'hallje talvezout ivez da verkañ al lec'h ma voe drouklazhet roue ar Vretoned. Kavout a reer ali 29\nar Plank La Planche "Plank", amañ evit "leur-bont". 44\nar Pontoù Le Ponthou Liester ar ger "pont". 29\nar Poulgwenn Le Pouliguen Eus ar brezhoneg "poull" (amañ evit ar bae), mui "gwenn" gant ar ster "mar". 44\nar Releg-Kerhuon Le Relecq-Kerhuon Savet gant anv daou lec'h. Ar Releg eus un tu, hag a dalvez el lec'hanvadurezh "bered" dreist-holl, ha Kerhuon, eus an tu all. Amañ gant an dalvoudegezh "kastell, maner" + an anv-den Huon. Anavezet e oa alies ar gumun-se abalamour da Kerc'horr, ur gêriade 29\nar Roc'h-Bernez La Roche-Bernard Roc'h a zo ul lec'h kreñv savet war un uhelenn roc'hellek. Bernez a zo diwar ar germanek norsek Bjarnhard, anv an aotrounez kentañ, hag a zo hañval e dalvoudegezh ouzh hini Arzhal (arzh = bern; gal (galloud, kreñvder, nerzh); hard, kalet, solut, kreñv). 56\nar Roc'h-Derrien La Roche-Derrien An anvioù gant "roc'h" evit kestell a ziskouez ul lec'h kreñv savet er grennamzer. Hemañ a oa bet savet gant un den anvet "Der(r)ien", mab da Herri, kont Treger hag Avaougour, war-dro an 12vet kantved. 22\nar Roc'h-Morvan La Roche-Maurice "Roc'h" zo ul lec'h kreñv savet e-kreiz ar grennamzer. Staget eo bet outi anv Morvan, beskont ar Faou a lakaas sevel anezhi.\nA-wechoù e vez lavaret "Roc'h-Landerne" ivez e brezhoneg komzet. 29\nar Sent Le Saint Marteze diazezet war Segontivum, lec'h orin ar bagadoù soudarded brezhon-ha-roman a zeuas da zifenn al ledenez (gw. ivez anvioù evel "Kersent"). Nepell alese, e Gourin, ez eus un anv-lec'h "Lansent" a c'hallfe bezañ kar. 56\nar Sorn Le Sourn Mard eo ar memes anv hag an anvioù "sourn" ha "sorn" a gaver a-hed an aod, e vefe un anv evit reier, dreist-holl reier a-rezed. Alies e seblant "sorn" enebiñ ouzh "kleger". Amañ ivez war a seblant. Neuze e vefe ar Sorn lakaet "a-enep" da Glegereg (kleger 56\nar Vezvid La Bouillie Lec'h ma kresk gwez bezv. Kement-se eo ar pezh a soñj ar braz eus ar glaskerien. Troidigezh ar stumm galleg eo ar stumm brezhoneg. 22\nar Voudenn La Motte "Moudenn" a dalvez ur savenn douar kreñvaet, un doare ober a veze graet er grennamzer. Amañ eo hini La Douve-ès-Louais. 22\nar Vourc'h-Wenn Bourg-Blanc "Bourc'h Wenn" pe "ar Vourc'h Wenn". Talvoudegezh resis ar ger "gwenn" amañ n'eo ket anavezet. Ouzhpenn al liv e talvez ivez kement ha "glan", "sklaer", "mat"... 29\nar Yeuc'h Le Juch Adstumm lec'hel eus ar ger "yoc'h" pe "yuc'h" hag a dalvez ur c'halz, ur bern, diwar stumm an uhelenn ma oa pintet ar c'hastell kozh. 29\nAradon Arradon Anv diaes da zisplegañ evel alies er vro-se. An dibenn -on a gaver aes a-walc'h en anvioù tud brezhonek kozh avat.\nUn dra 'zo sur, n'heller ket soñjal gwelet an dibenn -don keltiek (lec'h kreñv = brezhoneg "din") en anv-mañ.\nArgantred-ar-Genkiz Argentré-du-Plessis Diazezet war ar ger "arc'hant" pe "argant", moarvat dre ar c'heltieg, ha romanekaet goude, an eil tamm "red" a dalvez "lec'h kreñv". Gallout a ra bezañ ar metal (barrek e oa ar C'halianed war ar metaloù prizius), pe neuze e c'hall ober dave d'a liv (ul li 35\nArgol Argol Un anv anavezet a-gozh eo, met n'eus bet kavet displegadenn dereat ebet dezhañ evit ar poent. 29\nArwerneg-Veur Grand-Auverné Anv keltieg, "ar" (rak, dirak, a-enep), ha "gwerneg" (lec'h ma'z eus gwern, lec'h gleb). 44\nArzhal Arzal Anv-den diwar "arzh" (ourz) hag an dibenn -al < gal (nerzh, kreñv). 56\nArzhon-Rewiz Arzon Mont a ra al lec'h-mañ (Arzhon, "an Arzhon" alies er vro) gant "an Arzh" (an enez e Mor-bihan Gwened). Diazezet eo war ar ger "arzh" (ourz), pe "arzh" (uhelder), mui an dibenn -on. 56\nBaden Baden N'eus bet kavet displegadur mat ebet c’hoazh evit an anv-mañ. 56\nBagar-Bihan Baguer-Pican Bagar a seblant bezañ ar memes anv ha Be(g)ar e Bro-Dreger. War a seblant e oa Bagar (Morvan ha Bihan) un tiriad hepken gwechall. "Bihan" a zo amañ evit diskouez eo al lodenn vihanañ, tra ma'z eo Morvan un anv-den, koulskoude emañ e-barzh an elfenn "mor" 35\nBanaleg Bannalec Savet gant ar ger "banal" (ar plant) hag an dibenn -eg. Lec'h ma kresk banal. 29\nBangor Bangor Kavet e vez an anv-mañ e meur a vro geltiek. Savet eo gant ar ger "bann" (bann, beg, korn) ha "kor" (kloz, bod). 56\nBaod Baud Diaseur eo orin an anv. Pa weler an anv "Lenvaud" e Gwennen (a zo un disrann eus Baod) e c'haller soñjal ez eus d'ober gant un anv-den.\nMet Baod a zo ivez emdroadur brezhonek reizh eus al latin "volta" (bolz, pe kromm) -- keñveriañ ar ger "baot", loen kro 56\nBargazh Barbechat Diwar ur c'heltieg kozh "barr" (evel brezhoneg "barr") hag ur ger a dalvez "harz". Ul lec'h war an harzoù e oa abaoe an amzerioù koshañ. 44\nBartelame Saint-Barthélemy Gant ar stumm brezhonek n'eus ket eus ar ger "sant". Kement-se a c'hall bezañ e brezhoneg. Daoust da se, e c'haller soñjal ivez en ur c'hristenekadur ofisiel diwar un anv disheñvel-mat: marteze "ber" (metatezenn voas "bre", uhelenn), ar pezh a zo gwirhañv 56\nBazeleg-an-Dezerzh La Bazouge-du-Désert Bazeleg a zeu eus al latin basilica hag a dalvez e penn kentañ ur savadur meur hag a servij da varc'had, da lez-varn. Talvezout a reas ivez al lec'hioù-se da lec'h relijiel. Kavout a reer an anvioù-se alies a-hed bevennoù etre ar c'heodedoù galian-ha-roma 35\nBazeleg-ar-Veineg Bazouges-la-Pérouse Bazeleg a zeu eus al latin basilica hag a dalvez e penn kentañ ur savadur meur hag a servij da varc'had, da lez-varn. Talvezout a reas ivez al lec'hioù-se da lec'h relijiel. Kavout a reer an anvioù-se alies a-hed bevennoù etre ar c'heodedoù galian-ha-roma 35\nBear Bégard An distagadur a-vremañ, "Bear" a zeu diwar boas brezhonegerien Treger da lakaat ar "g" etrevogalennek da fatañ. An anv-mañ 'zo da vezañ tostaat marteze d'an div Bagar a gaver e-kichen Dol. Talvezout a ra an anv-mañ ul lec'h gleb, pe neuze ez eo un anv-den 22\nBegaon Béganne Aozet gant ar ger "beg" hag "aon" (hag a dalv kement ha stêr). 56\nBegnen Bignan Da vezañ tostaet ouzh anvioù a-seurt gant Beignon, Bignon, pe "bugn" (e Breizh-Izel), hag a dalvezfe kement hag "eienenn", "mammenn". Marteze ur ger keltiek rakvrezhonek. 56\nBei Baye Diasur eo orin an anv-mañ. Darn a wel anv ur werc'hez eus Bro-Skos (B. Tanguy). A-hend-all, anv keltiek kozh ar "faou" (bagos), pe un adstumm bennak, a c'hall reiñ ur stumm "bei" e brezhoneg. 29\nBeler Billiers Marteze diwar an anv "bel" (un anv doue) da vezañ tostaet da Belenos (un doue gouloù), keñveriañ gant menez Beler (lec'h uhelañ departamant Aodoù-an-Arvor).\nGant ar stummoù kozh ("Beler") n'haller ket kaout en anv-mañ an termen "bil" (beg, uhelenn...). 56\nBelz Belz Anv ur barrez deuet da vezañ kumun, met ivez hini ur "paou" kozh, hag un deanelezh a oa enni 18 parrez.\nTud 'zo o deus kinniget un orin galianek diwar un doue(ez) lugernus bennak evel Belisama pe Belenos, pe ul lec'h lugernus.\nMet kavet e vez ivez ar ger 56\nBenac'h Belle-Isle-en-Terre Dishañval-mat eo an anv brezhonek hag an hini gallek, daoust ma c'hallont dont o-daou eus ar memes ger: Beniss(e) (1235) en dije roet > Benec'h > Benac'h, hag ar galleg Belis (komprenet evel Belle-Isle, Enez Kaer), met un anv-lec'h Enez Kaer a zo nepell a 22\nBenion Beignon Orin diasur. Kinniget e vez gant E. Vallerie ar wrizienn rakkeltiek "*ved" (uhelenn). An dibenn a seblant bezañ keltiek avat. 56\nBenoded Bénodet Savet gant "ben" (genoù ur stêr), hag "Oded", anv ar stêr a ya er mor amañ. 29\nBerc'hed Berhet Berc'hed eo anv maeronez Iwerzhon (Berc'hed Cill Dara), met en iliz eo bet lakaet en he lerc'h santez "Birzidañ" (evel ma vez lavaret er vro), Berc'hed Sveden. 22\nBerc'hed Sainte-Brigitte Lavaret e vez "Berc'hed" kentoc'h eget "Santez Berc'hed" e brezhoneg. Berc'hed Cill Dara (koad derv) eo maeronez Iwerzhon, bet kemeret ganti lec'h un doueez kozh. Ul liamm a c'hallje bezañ, p'emeur amañ en ul lec'h koadek (koad Kenekann) gant micher an ho 56\nBerne Berné Diasur eo orin an anv-mañ. Diwar ar stummoù kozh e c'haller gwelet an elfenn ber (< bre, uhelenn) en anv-mañ. Un tolead torgennek an hini eo evit gwir. 56\nBerrien Berrien Krediñ a reer hon eus d'ober amañ gant un anv-den. Ur santez gant an anv-se a gaver e Kernev-Veur. 29\nBerrig Berric Moarvat diwar ar brezhoneg "barr" (lein menez) gant an dibenn bihanaat -ig. 56\nBeuzeg-ar-C'hab Beuzec-Cap-Sizun Beuzeg a zo un anv-den brezhoneg (ur sant eus an anv-se a zo). Ouzh an anv-se eo staget anv ar paou (rann ur vro), hini ar C'hab-Sizun (ar C'hab ent-berr e brezhoneg komzet). Ur "Beuzeg" all a zo: Beuzeg-Kab-Kaval er vro Vigoudenn. 29\nBeuzid-an-Doured La Boissière-du-Doré Lec'h ma kresk beuz. Ar red-dour a zo eno eo an "Doré", diwar ar c'heltieg kozh kar d'ar brezhoneg "dour" + "red". 44\nBilieg Billé Pe neuze an elfenn "bil" hag he deus roet an anv "bil" a dalvez "uhelenn".\nPe neuze ar c'heltieg "bilio-" (gwezenn) gant ar ster gwezenn dibar, gwezenn sakr... 35\nBilioù Billio Liester ar ger "bil", ger brezhonek hag a dalvez kement hag "uhelenn".\nMet diwar ar stumm "Moustoer-Biliou" a gaver er grennamzer eo marteze suroc'h gwelet e-brzh an anv Bili (a zo ur sant) gant un dibenn bihanaat -où. U anv-lec'h Sant-Bili a zo un tammig 56\nBinig Binic "Ben" hag a dalvez genoù ur stêr, hag "Ig", anv ar stêr a zifluk eno. 22\nBizhui-an-Dour Bieuzy Diasur un tamm eo an anv. Met ma seller ouzh distagadur an anv /bihui/ e ranker tostaat an anv-mañ ouzh "Bihoué" e Kewenn (gant ur "chapel sant Bihui" nepell alese e Plañvour), ha Sant-Bihi, kumun en Aodoù-an-Arvor.\nLakaet e vez "an dour" ouzhpenn, evit e 56\nBoc'harzh Bohars Savet gant ar ger "bod" (annez, a ziskouez eo ul lec'h savet er grennamzer uhel) mui ar ger "garzh" (heuliad gwez pe plant, a servije alies da linennoù difennet, plezhennet da skouer). 29\nBodeoù Le Bodéo Marteze gant an elfenn "bod" (annez, lec'hanv eus ar grennamzer uhel), met diaes eo gwelet petra eo an eil elfenn. Netra da welet avat gant sant Teo (evel m'eo bet graet gant an Iliz), pe sant Eo (graet gant lec'hanvadurourien 'zo). Hervez ar stummoù kozh 22\nBodiliz Bodilis Savet gant ar ger "bod" (annez, a ziskouez eo ul lec'hanv savet er grennamzer uhel) + ar ger "iliz". 29\nBodsorc'hel Botsorhel Ar ger "bod" (lec'h annez, diazezet e-kerzh ar grennamzer uhel), mui un anv, moarvat un anv-den, ha n'ouzer ket kalz a dra diwar e benn (*Sorc'her a seblant bezañ bet er penn kentañ, gant un "'l" disheñvelaat en dibenn deuet war-lerc'h). 29\nBohal Bohal Savet war a seblant gant ar ger "bod" (annez), ha "hael" (un anv-den gant an dalvoudegezh "hael" just a-walc'h). 56\nBolazeg Bolazec Savet gant "bod" (annez, diazezadur eus ar grennamzer uhel), mui ar ger "glazeg" (glasvez, glazur). Alies a-walc'h e kaver anvioù o tennañ d'ar gwez gant an elfenn "bod" (gwregel), hep na vefe ar ger "bod" (gourel, torkad gwez). 29\nBoneur Botmeur Savet diwar "bod" (annez), ha "meur". Ur "vod vihan" a zo ivez er gumun. Ar stumm distaget eus an anv (Boneur) a zo un emdroadur reizh e brezhoneg. Klevet e vez ivez "bodeur" a-wechoù. 29\nBoskazou Boqueho "Bod" + Kazoù, un anv-den a gaver e lec'h all (evel e Langazoù er Vinic'hi). 22\nBoulvriag Bourbriac Bourc'h (emdroet e "boul(c'h)") + Briag (ur sant a gaver e anv ivez e Sant-Briag da skouer). 22\nBourc'h-Baz Batz-sur-Mer N'eus bet kavet displegadenn vat ebet d'an anv-mañ evit c'hoazh. Heñvel eo ar gont evit "Enez-Vaz" (< Baz) e Bro-Leon. 44\nBourc'h-Kintin Le Vieux-Bourg Kreizenn gozh Kintin. Goude e oa bet en-dro d'ar c'hastell. 22\nBoursaout Bourseul Da dostaat d'ar ger "bour/bor" hag a dalvez “bos, kreskenn, berniad". An eil elfenn a seblant bezañ ar memes hini hag e-barzh Kersaout a zo en tu-mañ da 7 km. 22\nBowidel Bobital Savet diwar "bod" (annez, anv eus ar grennamzer uhel) + an anv-den Gwidel (< Wital). dw > b a gaver er stumm ofisiel, a zo un emdroadur anavezet. 22\nBozeg Bouée Marteze eus ar galianeg pe ar brezhoneg "boz" (trec'h, mad, pinvidigezh), a gaver puilh en anvioù lec'h ha tud, kevatal d'an anv Beuzeg e Breizh-Izel, pe c'hoazh Boe (e Lanvoe), h.a. 44\nBrandevi Brandivy Brann (doare gwenedek "brenn", "bronn", torgenn), ha Divi (anv-den, Devi eo ar stumm gwenedek). 56\nBrasparzh Brasparts Ar stummoù kozh a ro "perz" (= perzh) evit an eil lodenn, hag a zo kevatal da "parzh" (lodenn), kv. "kemer perzh", an distagadur "parzh" zo deuet diwar an "a" kentañ moarvat (hini bra-). Hervez ar stummoù kozh c'hoazh, n'eo ket al lodenn gentañ an anv-gwa 29\nBrec'h Brech Orin diasur. 56\nBrehant-Loudieg Bréhan Pe neuze un anv deskrivañ, ar pezh a dalvez "strizhenn, tremen enk" (gwelet ar ger brezhoneg a-vremañ, briant, evit "trachée"), pe neuze un anv-den (Brec'han(t)), ar pezh a c'hallje bezañ a-walc'h p'eo ur barrez kentidik. Ur Brec'hant istorel brudet a zo, 56\nBrehant-Monkontour Bréhand Pe neuze un anv deskrivañ, ar pezh a dalvez "strizhenn, tremen enk" (gwelet ar ger brezhoneg a-vremañ, briant, evit "trachée"), pe neuze un anv-den (Brec'han(t)), ar pezh a c'hallje bezañ a-walc'h p'eo ur barrez kentidik. Ur Brec'hant istorel brudet a zo, 22\nBrelevenez Merlevenez Savet gant ar ger "bre" (uhelenn, krec'henn), ha levenez (joa). Ul lec'h savet gant menec'h an Templ. 56\nBrelez Brélès Savet gant ar ger "bre" (uhelenn) ha "lez", lec'h diazezet gant an noblañs er grennamzer uhel. 29\nBrelidi Brélidy E brezhoneg ar vro e vez distaget "beurleudi", diwar ur vetatezenn voas eus "bre" (bre > ber) ha levezonet ar silabenn gentañ gant ar son-se. War a seblant e vefe ul liamm etre an termen "li" hag an dour, ar stêrioù... (ur ster Lliedi a zo e Kembre). Emañ 22\nBrengoloù Bringolo "Bren" (torgenn, bre) + "goloù" (= gouloù). Seurt anv a gaver kalz e Breizh. Kement-se a dalv uhelennoù sklêrijennet (gant an heol lakaomp), pe neuze uhelennoù ma veze graet tanioù gwechall (da vare lidoù marteze). 22\nBrenn Brains Div zisplegadenn a c'hall bezañ roet evit an anv-mañ da gentañ penn:\nar c'heltieg "brenn" hag a dalvez "uhelenn", "bre", "torgenn", hag ar c'heltieg "bren" (cf brezhoneg "brein"), ul lec'h gleb, ur c'heun. 44\nBrennieg Brignac "Brenn" (torgenn) hag an dibenn -eg. 56\nBrenniliz Brennilis Savet gant ar ger "brenn" (torgenn, tuchenn) mui ar ger "iliz" pa oa bet savet ur greizenn barrez nevez pa oa bourc'h Plouenez (< plouev + menez) war an diskar. Marteze e talvez ar ster kement hag "iliz an torgennoù", pe neuze, eeunoc'h, torgenn an iliz. 29\nBrest Brest N'eus bet roet displegadenn anat ebet d'an anv-mañ. War a seblant e c'haller kavout e-barzh an anv "bre" (uhelenn, alies un uhelenn annezet), a c'hall bezañ ur ger brezhoneg (met ivez ur ger keltiek rakvrezhon). An anv-se, gant an dibenn bihanaat -an (Bre 29\nBrieg Briec Un anv rakvrezhonek eo (eus ar marevezh galian-ha-roman) gant un emdroadur brezhoneg da c'houde. Diazezet eo ar ger war ar ger "brezh(on)" koulskoude (Brizheg, gant ar "zh" o vont da get evel ma c'hoarvez er vro) (L. Fleuriot), da lavaret eo un diazezadur 29\nBrignogan Brignogan-Plage An elfenn "bren" (torgenn, tuchenn...) hag un anv-den a zleje bezañ Iogan hervez an distagadur a-vremañ eus an anv, hag ar stumm koshañ anavezet eus an anv (1556 - Breniogan). 29\nBronn Broons Kentoc'h eget diwar ar ger "bronn" (gant ar ster menezig, torgenn) e seblant ar stummoù kozh goulenn ur stumm *Broc'hon, pe neuze Brohon (skrivadur 1125). Mard eo galianeg an orin e c'hallje an dibenn -on < "dunon" (uhelenn greñvaet). "broc'h" marteze "to 22\nBruzivili Brusvily En eil elfenn e kaver un anv a gaver ivez e Luzivili (e Plouigno), un anv-den eo marteze. An elfenn gentañ, avat, "blus/bluz" a van dianav. 22\nBubri Bubry Meur a ginnig a zo bet evit kinniget evit an anv-mañ hep na vefe hini ebet gwall gendrec'hus. 56\nBuelion Buléon Etimologiezh amsklaer. Marteze diazezet war "bu" (evel er ger buoc'h). Da vezañ tostaet marteze da anv Bulien, ur gumun gozh e-kichen Lannuon. 56\nBulad-Pestivien Bulat-Pestivien Daou anv a zo amañ: Bulad (marteze un anv-den) a zo savet gant "buz" (trec'h) ha "gwlad" (rouantelezh, riegezh). En eil anv e kaver ar ger "penn", mui ul liester eus ar ger "stiv" (eienenn, red-dour). 22\nChapel-ar-Galc'hed La Chapelle-Chaussée Ur chapel savet a-hed an hent meur kozh roman. Emdroadur ar ger-se e brezhoneg eo ar stumm "ar Galc'hed". 35\nChapel-Karozh La Chapelle-Caro Chapel, adlec'h relijiel hep na vefe ur barrez (ul lodenn eus Ploermael e oa a-raok). Spisaet eo gant an anv Karozh, anv ur gumun nes. A-raok e veze graet "ar Chapel-Izel" anezhi. 56\nDamgan Damgan Hervez E. Vallerie e vije "dam" (war, tro-dro), diwar ar c'heltieg, ha "kan" (kanol). 56\nDaoulaz Daoulas Savet gant ar ger "daou" mui "glaz" (red dour). Lec'h an daou red-dour, ar pezh eo. Ret eo menegiñ ivez e vez graet a-wechoù "Poudoulas" (paou+Daoulaz) eus ar vro a zo en norzh d'ar stêr Aon hag er c'hornaoueg d'ar Poc'hêr, ar pezh a vez anvet a-wechoù Pa 29\nDinan Dinan "Uhelenn greñvaet" mui an elfenn vihanaat "an". 22\nDinarzh Dinard Eus ar brezhoneg "din", kreñvlec'h war an uhel, hag un termen "arzh" (uhelder), pe "arzh" (al loen). 35\nDineol Dinéault Din (uhelenn greñv) ha moarvat ar ger "heol", moarvat dre ma veze lidet kehelerezh an heol el lec'h-se (Menez C'homm). 29\nDirinonn Dirinon Dre vras e tispleger an anv-mañ evel-henn: "diri" eo liester "derv". Tachenn gozh ar barrez a oa stok ouzh hini "Plouziri" ma kaver an anv "diri" e-barzh ivez, mui an anv "Nonn", mamm sant Divi, patronez ar gumun (aspadenn un doueez kelt eus an dourioù he 29\nDolou Dolo Liester ar ger brezhoneg "dol" hag a dalvez kammdroienn ur red-dour, pe neuze lec'h gleb, prad, a-wechoù. 22\nDomalan Domalain Eus al latin "domus" (ti, kêr, a-wechoù ivez lec'h gouestlet, evel e Breizh-Izel: Kerbêr brezhoneg = galleg Saint-Pierre), hag Alan, un anv a veze kavet alies gant ar Vrezhoned e penn kentañ ar grennamzer, en o zouez pennoù. 35\nDouarnenez Douarnenez Soñjal a reer dre vras e talvez an anv "douar an enez" dre ma oa ar prioldi a oa war enez Tutouarn (enez Tristan bremañ) perc'henn war an douaroù ma oa ar porzh. Eeunik un disterdra eo an displegadur-se dre ma n'a ket mat a-du gant doare sevel anvioù-lec' 29\nDuaod Duault Aozet gant "du" (al liv), hag "aod". 22\nEdern Édern Un anv-den a vez kavet ingal e lec'hanvadurezh Breizh, e Plouedern, Lannedern, Keredern... paneveken. 29\nEdig Hœdic Emdroadur brezhoneg un anv kozh keltiek (ha marteze rakkeltiek) "*Atica". N'en deus netra da welet gant an anv "Houad". N'ouzer netra diwar-benn talvoudegezh an anv. 56\nEliant Elliant Tostaet eo bet an anv-mañ, hag a zo moarvat un anv-den, ouzh ar c'hembraeg "Elian", met e brezhoneg ez eus un "t" dibenn anat, hag a vez adkavet en deveradurioù, "Eliantiz" da skouer. An elfenn el- a adkaver alies en anvioù brezhonek kozh. 29\nEnez-Eusa Ouessant Un anv galianek eo a-orin - e brezhoneg e vije bet *Uc'ha(ñ), pe *Euc'ha(ñ) - hag a dalvez an "hini uhelañ (= an hini bellañ)". 29\nEnez-Groe Groix Soñjal a reer ez eo un anv a orin skandinavek, pa oa dalc'het gant ar Vikinged e-pad pell (un pezh mell bez a zo bet kavet aze): Gro (un anv-bihan plac'h) + ey (a dalvez 'enez'), ger a gaver a-leizh, evel e-barzh Jersey, Alderney, Anglesey, h.a. 56\nEnez-Sun Île-de-Sein An anv brezhonek "Sun" hag an hini gallek "Sein" n'int ket ur c'hement daoust ma seblantont bezañ d'ar c'hentañ gwel. Ar stumm brezhonek n'eo nemet berradur ar stumm Sizun (a zo c'hoazh e zistagadur e Leon) hag a adkaver en anv Kab-Sizun a zo a-dal d'an e 29\nEnez-Tudi Île-Tudy Tudi, ur stumm moumounañ diwar Tudwal (paeron Treger ha meur a iliz e Kernev. Emañ Loktudi a-dal d'an enez-se. 29\nEnez-Vaz Île de Batz N'eus bet kavet displegadenn vat ebet d'an anv-mañ evit c'hoazh. Heñvel eo ar gont evit "Baz-Gwenrann" e Bro-Naoned. 29\nEnez-Veur Lillemer Savet gant Enez + Meur.\nEr stumm ofisiel eo bet troet an elfenn gentañ. 35\nEnez-Vriad Île de Bréhat Diaes eo bezañ asur. Marteze da dostaat d'ar wrizienn bri/bre (uhel). Keñveriañ ar ger brientin (= uhelad). 22\nEnizenac'h Île-aux-Moines Diwar Eniz Vanac'h, da lavaret eo Enez ar Manac'h. Ar stumm "Izenac'h" a gaver a-wechoù a zo un treuzkompren eus ar stumm Enizenac'h, ma oa bet kredet e oa an "en" kentañ ar ger-mell strizh (gwenedeg kozh "en"). 56\nEvrann Évran War a seblant ez eo emdroadur brezhonek un anv a orin galianeg, ma kaver e-barzh an anv "rann", hag a verk ul lec'h disparti, un harz etre ar broadoù galian, amañ etre ar Goriosolited hag ar Redoned. 22\nEvriged Évriguet N'eus bet kavet displegadur ebet d'an anv-mañ. N'anavezer ket stummoù kozh dezhañ kennebeut, ar pezh n'eo ket ur rikour. N'eus anv ebet all da dostaat dezhañ kennebeut all.\nFelgerieg-al-Lann Les Fougerêts Al lec'h ma kresk raden. Lakaet e vez "al lann", ur vro lannegi ez eo, dre m'emañ ivez Felgerieg-Veur ha Felgerieg-Vihan. 56\nFerel Férel Anv-den brezhonek, aozet gant "fer" (kalet, kreñv...), elfenn voas en anvadur brezhoneg kozh (Fergant, Fergog); hag "hael". Gant an dibenn -eg eo c'hoazh un anv-familh hiziv an deiz (Ferrelleg). 56\nFerred Le Ferré Savet diwar "fer" (houarn). Pe un houarneg, pe ul lec'h war-hed un "hent houarn" (anv a roer da hentoù eus mare ar Romaned). Un anv savet diwar an anv-den brezhoneg "fer" (soudard) a seblant bezañ diaesoc'h da lakaat da zisplegadur pennañ. 35\nFiniou Feins Ul lec'h war an harzoù (kv. "fin", "kefin"). Emañ al lec'h war an harzoù etre tiriad kozh ar Goriosolited hag ar Redoned, hag ivez war harzoù Bro-S.Malo ha hini Roazhon. 35\nFlurinieg Fleurigné Moarvat, "lec'h bleuñvek". 35\nFouen Fouesnant N'eus bet kavet talvoudegezh ebet d'an anv-mañ. En eil elfenn e kaver ar ger "nant" (traoñienn) moarvat.\nKinniget ez eus bet gwelet ar ger "foue" e-barzh (togoù-touseg) met kement-se n'eo nemet ul lakadenn hag a chom bresk.\nAr stumm krenn "Fouen" a glever 29\nGarlann Garlan Savet gant "gar" (= bihan) ha "Lann". Anv da vezañ enebet da "Lanveur" (Lanneur) e-tal kichen moarvat. 29\nGavr Gâvres "Gavr" eo anv al loen. Kavet e vez alies en anvioù kozh-kozh evel Gavriniz, Beg ar C'havr ha meur a hini all c'hoazh... 56\nGazilieg La Gacilly Kar eo an daou anv, Chapel-Gwagelin (gwelet an anv-mañ) hag an anv-mañ. Un anv plac'h e oa Gwagelin e Diellevr Redon. Marteze hon eus d'ober amañ gant "domani Uuacelina" (Gwagelin) dindan ur stumm roman. Meur a ziaster a zo gant emdroadur fonetikel an anv 56\nGen Gennes-sur-Seiche Ar ger keltiek gen- kevatal d'ar brezhoneg "gen" (diazez ar brezhoneg "genoù" pe e-barzh "disleviñ-gen". Lec'h ma sko ur stêr en ur stêr all. Ar memes anv hag ar memes lec'hiadur a gaver en anv kêr Gen/ève (e penn al lenn Léman). 35\nGilieg Guillac Anvioù "Gilieg" all a zo e Breizh, evel en Ignel. N'ouzer ket mat ster an anv-se. 56\nGlenneg Glénac Diwar un anv galianek, pe gant ar ger "glann" (hañval ouzh ar brezhoneg "glann") pe "glenn" (douaroù, traoñiennoù) mui an dibenn -eg. 56\nGorre Le Gouray Diwar ar brezhoneg "gorre" hag a dalvez kement ha lodenn uhel (amañ ur barrez, pe un tiriad). 22\nGouanac'h Gommenec'h Savet gant "gou" (dindan) ha "manac'h" (gwechall "menec'h"), da lavaret eo un douar dalc'het gant menec'h. 22\nGouenac'h Gouesnach Emdroadur ur ger savet gant "gou" (dindan) ha manac'h (den a relijion), da lavaret eo un douar e dalc'h menec'h. Seurt anv a vez kavet e lec'h all (Gouanac'h e Treger da skouer). 29\nGouenoù Gouesnou Anv-den (hini sant al lec'h) en e-unan. Er stummoù kozh e kaved an elfenn "Lann" dirazañ. Savet eo an anv gant "gouez" (youc'h brezel) ha "gnaou" (anavezet, anat). 29\nGouezeg Gouézec Un anv-den en e-unan war a seblant. Anv savet diwar "gouez" (youc'hadenn vrezel) + an dibenn kreñvaat -eg. 29\nGoulc'hen Goulven Anv-den (lakaet da zen santel). An hevelep anv eo a Goulien (gwelet an anv-se), gant un distagadur lec'hel. 29\nGoulien Goulien Anv-den (ur sant). Ar memes anv eo a Goulc'hen (evit an emdroadur keñveriañ an anv Derien ha hini Derc'hen (Sant-Derc'hen) hag a zo an hevelep hini). 29\nGourhael Gourhel Anv-den brezhoneg. Savet gant "gour" (tre, dreist) hag "hael". 56\nGourin Gourin Anv-den lakaet da anv-lec'h. Adkavout a reer amañ an elfenn "gour" a gaver e meur a anv-den brezhonek (Gourlaouen, Gourmelon, Gourlizon...). 56\nGourlizon Gourlizon Anv-den brezhonek. Savet gant un elfenn anavezet mat "gour" (evel e Gourmaelon ha meur a hini all) hag un anv diazezet war "leiz" mui un dibenn -an/-on anavezet mat ivez. 29\nGouvene Gomené Hep stummoù kozh eo diaes bezañ peursur. Gallout a ra bezañ:\n— an hevelep anv ha "Gouanac'h", da lavaret eo un dalc'h menec'h;\n— ar ger brezhoneg kozh "gouvene" hag a dalvez "tiriad dindan veli";\n— pe neuze c'hoazh un anv deskrivañ gant "gou" (dindan, a-i 22\nGregam Grand-Champ Eus al latin moarvat, kamp bras. 56\nGregamp-ar-Feunteunioù Grandchamps-des-Fontaines Eus al latin moarvat, "kamp bras".\nGwaien Audierne Daou anv disheñvel en deus al lec'h-mañ, e brezhoneg e vez lavaret Gwaien, hag a zo ivez anv ar stêr. Un anv-den eo a oa Gwazian da gentañ hag a vez distaget Gwaien bremañ goude fatadur ar "z" kreiz, hervez J. Loth hag a re a heuilh e soñj, met H. ar Biha 29\nGwaled Vallet Diwar stumm bihanaat ar ger latin "vallum" (vallittum).\nAr stumm brezhonek a zo azasadur an anv-se. 44\nGwal-Liger Lavau-sur-Loire Pe neuze diwar ur stumm romanek "vau" a dalvez "traoñienn", pe marteze diwar ur ger keltiek *walo (moger-dro, kloz-difenn).\nAn div etimologiezh-se a ro "gwal" e brezhoneg (stumm a gaver ivez e Breizh-izel). 44\nGwared Varades Gant un anv brezhonek hon eus afer amañ, hervez ar stummoù kozh (evel Varethda 1038). Ul lec'h difenn savet marteze er IVe kantved evit difenn an harzoù. Ur ger kar da "gwarez" ez eo. 44\nGwareg Gouarec "Gwareg" a dalvez evel skeudenn ar ger gwareg a-vremañ, da lavaret eo ar grommenn stummet gant ar stêr (ar Blavezh). 22\nGwegon Guégon Anv-den brezhonek. 56\nGwelegouarc'h Guilligomarc'h Eus ar brezhoneg "gwele" (gant ar ster "ar re a zo eus ar memes gwelead" = rumm tud) mui un anv-den (hag a dalvez "marc'h dreist" pe neuze "koualc'h" (salud). 29\nGweltaz Gueltas Unan eus ar sent vrudetañ eus Breizh. 56\nGwened Vannes Eus anv poblad ar Weneted. Anv pobladoù a gaved gwezhall un tamm dre-holl en Europa (evel anv Venezia da skouer). An anv a seblant talvezout un dra bennak evel "ar re a zo kar", "ar re a zo kevreet" (L. Fleuriot), F. Bader a gav gwelloc'h kinnig "ar re a 56\nGwengad Guengat Un anv-den brezhoneg kozh, savet gant "gwenn" ha "kad". 29\nGwengamp Guingamp Eus "gwenn" (al liv, pe neuze "mat") ha "kamp" (ul lec'h evit ar soudarded da vare ar Romaned marteze). 22\nGwennin Guénin Anv-den savet diwar "gwenn" mui an dibenn -in, boas en anvioù-tud (kV; da skouer Hern/Hernin...). Adkavet e vez an anv-se en anv Lokennin e Plihineg. 56\nGwenrann Guérande Diwar ar brezhoneg "gwenn" ha "rann". Enebet e vez ar c'hornig-bro ouzh ar "ar vro zu" (ar Briwer). An holen enebet ouzh an taouarc'h. Darn o deus gwelet en anv-mañ un termen all "Guérande" (lec'h dilezet). Ne zegouezh ket an displegadur-mañ avat.\nGwenvenez-Penfaou Guémené-Penfao Eus ar brezhoneg "gwenn" ha "menez". Gant "penn" ha "paou" (broig, rann-vro) eo aozet an eil elfenn. 44\nGwerliskin Guerlesquin Savet gant ar ger "gwern" (ar gwez, hag a dalv ivez lec'h gleb) + un anv-den ha n'eur ket sur eus ar stumm kentañ. 29\nGwern Guern Lec'h ma kresk "gwern", ar gwez. Alies e talvez an anv-se ivez evit lec'hioù gleb, dre ma kresk aes ar gwern el lec'hioù-se. 56\nGwern-ar-Sec'h Vern-sur-Seiche "Vern" a zo emdroadur gallek ar c'heltieg "uerna" (kevatal d'ar brezhoneg "gwern"). 35\nGwern-Porc'hoed Guer Ar brezhoneg "Gwern" (ar gwez, hag ivez lec'h gleb). Lakaet e vez Porc'hoed (anv ar paou) war e lerc'h e brezhoneg evit dishañvalout diouzh Gwern Broereg. 56\nGwezhennoù Guéhenno Anv-den diazezet war Gwezhenn (kadour, brezelour), gant an dibenn karedik -où. 56\nGwidel Guidel Anv-den brezhonek hag a zeu eus al latin "Vitalis".\nGwiglann Guiclan Savet diwar "gwig" ha "Lann". 29\nGwikar Plougar "Gwig" + "Kar", un anv-den moarvat ("kar", mignon, den karet, den kar...). Ar stumm brezhonek a ra dave d'ar vourc'h (gwig) pa ra ar stumm gallek gant hollad tiriegezh ar barrez. 29\nGwiler-Kerne Guiler-sur-Goyen Diwar ar ger izellatin villare hag a dalveze kement ha domani bras. Ken kozh hag ar marevezh galian-ha-roman eo an anvioù-se. Ouzhpennet e vez an anv Kernev, diwar ar vro m'eo diazezet al lec'h, evit he dishañvalout diouzh gwilerioù all a gaver e Breizh. 29\nGwiler-Leon Guilers Diwar ar ger izellatin villare hag a dalveze kement ha domani bras. Ken kozh hag ar marevezh galian-ha-roman eo an anvioù-se. Ouzhpennet e vez an anv Leon, diwar ar vro m'eo diazezet al lec'h, evit he dishañvalout diouzh gwilerioù all a gaver e Breizh. 29\nGwiler-Porc'hoed Guilliers Diwar ar ger izellatin "villare" hag a dalveze kement ha domani bras. Ken kozh hag ar marevezh galian-ha-roman eo an anvioù-se. Ouzhpennet e vez an anv Porc'hoed, diwar ar paou m'eo diazezet al lec'h, evit he dishañvalout diouzh gwilerioù all a gaver e Br 56\nGwimaeg Guimaëc "Gwig" + Maeg, un anv-den hag a adkaver alies e Breizh. 29\nGwimilio Guimiliau Savet gant "gwig" + "Miliav", evit an anv-mañ gwelet Plouilio. 29\nGwineventer Plounéventer "Gwig" + Neventer (un anv-den). Ar stumm ofisiel a ra gant "plouev" e-lec'h "gwig". 29\nGwinevez Plounévez-Lochrist "Gwig" + "nevez". Un disrann eo eus Plouider. Er stumm ofisiel e reer gant "plouev" e-lec'h "gwig", hag e vez ouzhpennet Lokrist, ur gêriadenn eus ar barrez. 29\nGwinieg Vignoc Anv a orin brezhoneg. Gant ar stumm ofisiel emañ an dibenn -oc, a veze kavet e brezhoneg kozh, hag a zo aet da -eg e brezhoneg a-vremañ. Savet eo war an elfenn "gwini", ar plant hag a ro rezin. 35\nGwinien Guignen Un anv-den brezhonek en e-unan. Moarvat eo an hevelep hini ha Gwenian/Gwinian/Gwinion.\nA-wechoù ez eus bet kinniget gwelet an elfenn "gwig" en anv-mañ, pe neuze anv ar Gwilen (ar stêr). Meur a dra a ya a-enep an daou ginnig-mañ. 35\nGwipavaz Guipavas "Gwig" + Bavaz, un anv-den nebeut anavezet. Hervez ar stummoù kozh e kaver ivez *Plouavaz, a ra dave d'ar gorread a-bezh, pa ra "gwig" dave d'ar greizenn hepken. 29\nGwipedel Guipel "Gwig" + Pedel, anv ur sant (breur da sant Paol Aorelian). 35\nGwiproñvel Guipronvel "Gwig" + anv-den henvrezhonek Broc'hvael. Diwar kenstok "g/k" ar ger gwig ha "b" deroù an anv e teu ar "p" a gaver e stumm leun an anv. 29\nGwiseni Guissény "Gwig" + "Seni", un anv-den. Kavout a reer an anv-se e-barzh Trezeni da sk.\nUr sant gant an anv-se a zo anavezet. 29\nGwiskri Guiscriff Savet gant "gwisk" ha "ri" (roue). 56\nGwitalmeze Ploudalmézeau "Plouev" + un anv (Talmezev) n'emañ ket an dud a-du gant e dalvoudegezh. Darn a lavar eo anv ur boblad tud diazezet war an anv "talm" (anv un arm a gaver er ger "batalm"), darn all a ginnig gwelet ennañ un dalvoudegezh deskrivañ. Gant "gwig" (ar vourc'h) 29\nGwitevede Plouzévédé "Plouev" + un anv (un anv-den war a greder) Devede, dianav a-hend-all. E brezhoneg eo anv ar vourc'h (gwig + Devede) eo a vez implijet. 29\nHañveg Hanvec Diazezet war an anv "hañv" (koulz amzer), mui an dibenn -eg. 29\nHelean Helléan Gant ar Groez-Helean ez ae ar barrez-mañ d'ober "Gorre-Gilieg" a oa enebet ouzh "Goueled-Gilieg" (Gilieg bremañ). Anv da vezañ tostaet da hini Hilion (Bro-Sant-Brieg) marteze. 56\nHenant-Bihan Hénanbihen Savet diwar disrann "Henant" (gwelet Henant-Sal evit an displegadur), mui ar ger "bihan" evit he dishañvalout diouti. 22\nHenant-Sal Hénansal Diasur a-walc'h eo an etimologiezh. Diwar disrann tiriad kozh Henan eo deuet ar barrez, moarvat gant an elfenn "hen" ha marteze "nant" (traoñienn).\nStaget eo bet goude ar ger "sal" (kastell) evit he dishañvalout diouzh ar rann all: Henant-Bihan. 22\nHenbont Hennebont Savet gant ar brezhoneg "hen" (= kozh) hag ar ger "pont". 56\nHenvig Henvic Savet gant ar ger "hen" (kozh) ha "gwig". 29\nHenvoustoer Hémonstoir "Hen" + ar ger "moustoer" hag a dalveze er mare-se ur chapel war ar maez. 22\nHerzieg-Liverieg Ercé-près-Liffré Marteze kevatal emdroadur romanek an anv "Erge" a gaver e Breizh-Izel, pe "Erquy" e Breizh-Uhel vrezhonek, da lavaret eo lec'hioù gwarezet gant kleuzioù ("kaeioù" evit gwir) ar (dirak, ouzh) + kae. Met ar stummoù kozh a ro un "h" en hemañ, ar pezh a zisko 35\nHerzieg-Mez Ercé-en-Lamée Marteze kevatal emdroadur romanek an anv "Erge" a gaver e Breizh-Izel, pe "Erquy" e Breizh-Uhel vrezhonek, da lavaret eo lec'hioù gwarezet gant kleuzioù ("kaeioù" evit gwir) ar (dirak, ouzh) + kae. Diwar stummoù kozh Ercé-près-Liffré a ziskouez un "h", eo 35\nHezoù Le Hézo Displegadenn vat ebet evit ar poent. Un anv brezhonek eo hep mar, gant un dibenn liester. Marteze e c'hallje bezañ un adstumm kozh eus "sez". 56\nHouad Île d'Houat Emdroadur brezhonek ur ger keltiek (pe rakkeltiek) "Siata". N'en deus an anv-mañ netra da welet gant hini "Edig". N'eo nemet dre zegouezh eo hañval an anv ouzh hini an evn. N'ouzer ket talvoudegezh an anv-mañ. 56\nIrvilhag Irvillac Gant an dibenn -ag e soñjer hon eus d'ober amañ gant un anv a orin galian-ha-roman (diwar un anv *Armilius non-attesté).\nKinniget ez eus bet un orin brezhonek d'an anv-mañ ivez: ur santez Ervil a zo anavezet e Kembre, mui an dibenn -(i)eg, "romanekaet" en 29\nIvinieg Yvignac-la-Tour Anv diazezet war ar ger "ivin" (ar gwez), mui an dibenn -(i)eg. 22\nJosilin Josselin Eus an anv Joselin, mab da Wezhenog, diazezer beskontelezh Porc'hoed. 56\nKaden Caden Anv-den brezhoneg kozh savet war "kad" (emgann), mui ul lostger. 56\nKalanel Calanhel Marteze un anv-den diazezet war "kad" (emgann) hag an dibenn "her". Pe neuze an hevelep anv ha "Kalann" e Bro-Wened. 22\nKalann Calan Displegadur asur ebet. Marteze eus ur c'heltieg gant ar ster "lec'h emgann" (keñveriañ ar brezhoneg "kad", emgann, stourm; hag ar ger "lann" gant ar ster tachenn). Pe neuze marteze un anv-den brezhoneg. 56\nKameled Camaret-sur-Mer Emañ ennañ an elfenn "kamm" moarvat. Un anvheñvel a gaver e Landeda e genoù an Aber Ac'h (Kameuleud, gant an "eu" boas e brezhoneg Leon), hep na oufed talvoudegezh resis an anv. 29\nKamlez Camlez Eus ar brezhoneg "kamm" + "lez". 22\nKamoel Camoël "Kam" a c'hallje bezañ evit ar pleg (kamm) a ra ar Gwilen aze. Diaesoc’h eo da gompren an eil elfenn: "moel" (torgenn) met n'eo ket gwall serzh ar vro, pe an elfenn "gouel" (a gaver e-barzh "goueled" ha "gouelezenn", da lâret eo al lodenn izel, pe gouelez 56\nKamorzh Camors An eil elfenn eo ar ger brezhoneg "gorzh" (kloz, a adkaver en ur ger evel "liorzh"). Met er stummoù kozh e kaver dreist-holl stummoù gant un "e" (e-lec'h an "a"). Kem (= ken), gorzh voutin, e vije neuze kentoc'h gant un emdroadur gwenedek e >a. 56\nKaodan Caudan Anv-den brezhonek. Ur sant gant an anv-mañ a zo, hag ivez un den istorel a oa tad d'ur c'hont a Gernev. 56\nKaraez-Plougêr Carhaix-Plouguer Diwar unanidigezh Karaez ha Plougêr. Tachenn Plougêr a endalc'he hini Karaez penn-da-benn. Plougêr a zo savet diwar "plouev" + "kêr" (gant ar ster kozh a kêr difennet, kêr greñv, kastell) hag ar gêr-se eo Karaez end-eeun, kavout a reer ivez an dalvoudegez 29\nKaranteg Carantec Un anv-den. Lakaet war roll sent ar vro.\nAnv diazezet war "kar" (karant a zo un adstumm eus "kerent") mui an dibenn -eg. 29\nKarantoer Carentoir Anv-den brezhonek lakaet da anv-lec'h. Anavezout a reer ar ger "karant" (hag a gar, kv. karantez) en anv-se. An eil elfenn a zo diaesoc'h da gavout, marteze ar c'hevatal da "yen". 56\nKarnag Carnac Savet diwar an elfenn "karn" (berniad mein), ar pezh a ra dave d'ar vein sav ha d'ar veurvein niverus a gaver war al lec'h. An dibenn -ag a zo an dibenn -eg (miret dre levezon an "a" kentañ), pe marteze o tont eus ar galianeg kozh. 56\nKarnoed Carnoët Diwar ar ger "karn" (berniad mein savet gant an dud — dre vras ez eo savadurioù ragistorel), mui an dibenn -o(e)d, hag a dalvez un hollad. 22\nKast Cast Diwar al latin "castrum" lec'h kreñv. Ster ar ger-mañ a oa heñvel ouzh ster kozh "kêr" (evel e kembraeg c'hoazh, pe en anvioù evel Plougêr, Poc'hêr...). 29\nKastellaodren Châtelaudren Kastell + "Aodren", anv un noblañs kozh.\nPennlec'h Bro-Oueloù eo bet ar gêr-se. 22\nKastellin Châteaulin Ar ger "kastell" mui ar ger "nin" a adkaver en ul lec'hanv all e-kichen, Bannin, gant ar ger "bann"). Diwar levezon dibenn ar ger kastell eo bet kollet "n" kentañ ar ger "nin". N'eo ket sur talvoudegezh an anv-mañ. 29\nKastell-Nevez-ar-Faou Châteauneuf-du-Faou E brezhoneg e lavarer pe: "ar C'hastell-Nevez" pe neuze "Kastell-Nevez ar Faou". Ur c'hastell savet war douaroù Plonevez-ar-Faou, gwelet an anv-mañ evit displegadur Faou. 29\nKastell-Paol Saint-Pol-de-Léon "Kastell" (lec'h difenn eus an amzer gozh), mui anv Paol, diazezer eskopti Leon. E galleg ne vez graet nemet gant "Saint-Pol-de-Leon", al lec'h gouestlet da sant Paol, mui a anv Leon da zishañvalout diouzh ar re all. 29\nKelenneg Quelneuc Lec'h ma kresk "kelenn" (ar blantenn bikaouek). Ar stumm ofisiel a ginnig un dibenn kozh (eug) hag ur stumm krennek e-kreiz, diwar ar pouez-mouezh gallek. 56\nKemeneven Quéménéven Eus ar brezhoneg "kemened" (ur ger hag a dalveze "rann", "disrann", er grennamzer), mui Maen, anv-den, moarvat an aotrou a voe mestr kentañ ar gemened-mañ. An anv-den-mañ (heñvel ouzh ar ger "maen") a gaver e-barzh Koad-Maen (anv ur c'hastell), da skouer. 29\nKempenieg Campénéac Diazezet war al latin "campus" (maezioù). Er broioù krec'h e kaver alies an emdroadur Champigné, Champigny, Champignac. 56\nKemper Quimper "Kemper" (= kember). Gwechall e veze staget an anv "Kaourintin", anv ar sant-paeron, hag a zo ivez hini Kernev. 29\nKemper-Gwezhenneg Quemper-Guézennec Kemper = kember. Amañ en em gav al Leñv hag an Trev.\nGwezhenneg a zo un anv-den, savet diwar "gwezhenn", brezel, anv aotrou ar vro d'ur mare bennak moarvat. 22\nKemperle Quimperlé "Kemper" (= kember), mui an anv Ele, unan eus an div stêr en em gav eno. 29\nKemperven Quemperven Distagadur brezhonek al lec'h-mañ a zesk dimp n'hall ket bezañ ar ger "gwenn" e-barzh (pa vez distaget "v" ha neket *w). An taol-mouezh war "per" a ro da grediñ n'eo ket ar ger "kember" a vefe e-barzh, pe neuze un dra bennak evel *Kemper+(h)even arvarus p 22\nKerc'hevrel La Chevrolière Diwar an anv "Gavr" (hag amañ e galleg : "Chèvre"). Emañ an anv-mañ e-barzh reizhiad an anvioù-lec'h gant "gavr" a gaver stank e Breizh, evel Gavriniz. 44\nKerforn Kerfourn Anv aozet gant "kêr" (lec'h annezet) ha "forn" (savadur aozet evit ober tan) 56\nKerglof Kergloff "Kêr" + anv-den Klof (an "ff" n'eo ket merk "ñv" ar c'hrennvrezhonek amañ, klevet e vez mat an "f" e brezhoneg a-vremañ). 29\nKergrist Kergrist "Kêr" + "Krist" (Jezuz-Krist). An anv a ziskouez ul lec'h diazezet gant urzhioù menec'h soudarded (evel an Ospitalourien pe an Demplourien). 56\nKergrist-Moeloù Kergrist-Moëlou "Kêr" + "Krist" (Jezuz-Krist). An anv a ziskouez ul lec'h diazezet gant urzhioù menec'h soudarded (evel an Ospitalourien pe an Demplourien). An anv Moeloù a zo ul liester eus ur ger "moel/mol" hag a dalvez torgenn, tuchenn (torgennoù ar vro-se). Darn a la 22\nKerien Querrien Un anv-den eo ha n'eo ket un anv gant "kêr". Gant lec'h an taol-mouezh e c'haller gouzout an dra-se dija. Anavezout a reer ur sant Kerien, daoust ma n'eo ket sant-paeron an iliz (sant Cheron an hini eo, met gwall dost eo anv hemañ avat). 29\nKerlaz Kerlaz Mankout a ra stummoù kozh evit ober e soñj en un doare talvoudus. Hervez ar stumm ofisiel Kerlaz avat ne seblant ket bezañ ar ger "glas" amañ. Da dostaat e vefe kentoc'h d'an anv Laz, ha "kêr" en dije amañ e dalvoudegezh kentañ, hini ul lec'h kreñv (un an 29\nKerlouan Kerlouan "Kêr" + an anv Louan a gaver ivez en anv Louaneg, ha marteze ivez en hini (Poul)Laouen. 29\nKernaskledenn Kernascléden Koulz ar stummoù kozh evel "Kernasteden" hag an distagadur a-vremañ "Karnasenn" n'int evit aesaat displegadur an anv-mañ. N'eo ket sur e vije ar ger "kêr" (tolpad tiez) amañ zoken. 56\nKernouez Kernouës Klasket 'z eus bet tostaat eil elfenn an anv-mañ ouzh ar ger "naoz" pe "naouez" (ur red dour). N'a ket ar stummoù kozh (a zo holl gant "z" ha n'eo ket gant "s" gant ar soñj-se). Da vezañ tostaet kentoc'h da hini Lanouez e Bro-Sant-Maloù. 29\nKersaout Corseul Pennlec'h kozh poblad kelt ar gCorisolited, a c'holoe o zachenn kement ha broioù Sant-Brieg, Sant-Maloù ha Dol. Gallout a reer displegañ o anv evel "ar bagadoù a zifenn, a warez, a zo war evezh". Kavout a reer an elfenn "kor" e-barzh ar ger brezhoneg "kos 22\nKersent-Plabenneg Kersaint-Plabennec Marteze diazezet war Segontivum, lec'h orin ar bagadoù soudarded brezhon-ha-roman a zeuas da zifenn al ledenez (gw. ivez anvioù evel "ar Sent"). Ar memes orin a zo gant Kersent-Tremazan, gant lec'hioù difenn. 29\nKervignag Kervignac Savet moarvat gant ur ger "ker" (dishañval diouzh "kêr") hag a dalvez "kloz". En eil elfenn ez eus un anv savet diwar "gwini" (lec'h ma kresk plant gwini). 56\nKervoroc'h Kermoroc'h Savet gant an elfenn "kêr" mui un anv (un anv-den moarvat) kevatal da Morhoc'h (bronneg-mor bihan evel an delfin). 22\nKerzhin Crédin Moarvat diwar ar ger "kerzhin", ar gwez.\nDiasuroc’h eo gwelet ar ger "din" (uhelenn greñvaet) en eil elfenn an anv-mañ. 56\nKewenn Quéven Anv-den brezhonek. Mab-bihan Gourzhier (diazezer abati Kemperle). 56\nKiberen Quiberon N'eus bet kavet talvoudegezh a-zoare ebet c'hoazh d'an anv-mañ. Brezhonek eo a-orin avat. 56\nKilli Quily Eus ar brezhoneg kozh "killi" hag a dalvez "koadig", "bodadoù gwez"… 56\nKillig Quilly Skrivet e veze "Quillic" e 1187. War a seblant ez eo un anv brezhonek. Marteze diwar "kell+ig", da lavaret eo "kell vihan" ur manac'h. 44\nKistenid Quintenic Ger savet diwar "kistin" (gwez) hag an dibenn "id" a verk al lec'h ma kaver ar gwez-mañ-gwez. Brezhonek eo an div elfenn-mañ, daoust ma teuont o-div eus al latin. 22\nKistinid Quistinic Lec'h ma'z eus gwez kistin (kistin + id). 56\nKistreberzh Questembert N'eo ket un anv germanek evel ma vez lennet alies, met un anv brezhonek-mat, savet gant ar ger "kistin/kesten" (ar gwez), mui ar ger "perzh" (hag a dalvez bod gwez, pe neuze "parzh", lodenn). Ar stumm brezhonek a-vremañ a zeu diwar un treuzlakadur kistin- 56\nKledenn-ar-C'hab Cléden-Cap-Sizun Anv-den brezhonek. Anv ar "paou" (tiriad izeloc'h eget ar "vro") a zo bet staget ouzh an anv evit dishañvalout diouzh Kledenn-Poc'hêr.\nAet eo an iliz da lakaat sant Clet da baeron al lec'h, evit abegoù sonioù kar hepken. 29\nKleder Cléder Anv-den brezhonek. Ur sant gant an anv-se a zo. An elfenn "kled" en anv-mañ a adkaver e-barzh anv Kledenn. 29\nKleger Cléguer Ar ger-mañ a dalvez kement ha "bloc'had reier". 56\nKlegereg Cléguérec Kleger a dalvez kement ha "bloc'had kerreg". Amañ gant an dibenn kreñvaat -eg. 56\nKlison Clisson Marteze eus ar ger "clisse" (skourroù plezhennet, evel ur genkiz) a dalveze da zoare difenn. 44\nKloar-Fouenant Clohars-Fouesnant Un anv-den brezhoneg, mui anv ar paou (tiriad izeloc'h e renk eget ar "vro"), Fouenant (evit talvoudegezh hemañ, gwelet anv ar gumun anvet Fouenant). 29\nKloar-Karnoed Clohars-Carnoët Un anv-den brezhoneg, mui anv ar paou (tiriad izeloc'h e renk eget ar "vro"), Karnoed (evit talvoudegezh hemañ, gwelet anv ar gumun anvet Karnoed). 29\nKloastr-Pleiben Le Cloître-Pleyben Lec'h diazezet gant menec'h, mui an anv Pleiben, m'eo bet disrannet diouti, evit dishañvalout diouzh ar C'hloastr-Plourin. 29\nKoedlinez Collinée Aozet gant "koed" (koad) + Linez, anv ha n'ouzer ket kalz a dra diwar e benn. Marteze eo un anv-den, marteze ivez ur ger gant "lein" (e menezioù emaomp). 22\nKoloreg Collorec Diwar ar brezhoneg "kolor" (bremañ "keler") mui an dibenn -eg, "lec'h ma vez keler". 29\nKolpoù Colpo Gant ar stummoù kozh e c'haller gwelet e oa "skolp" ar penn kentañ gwechall. Ar verb "skolpiñ" a dalvez "marrat" (deviñ an douar evit tennañ ar soul). El liester amañ. 56\nKombrid Combrit Diwar un anv-den moarvat, savet gant "kon" (ki brezel) hag ar ger "pred" (prid gwechall, a gaver e-barzh preder da skouer). Kinniget ez eus bet ur galianeg *comboros met kement-se 'zo diaes da grediñ pa vefe aet seurt anv da Kemper e brezhoneg (evel ar gê 29\nKommanna Commana "Komm" (traoñienn, ar ger "komm" a dalvez ivez "laouer", peogwir eo a-stumm gant un draoñienn etre div uhelenn), mui an anv Anna. 29\nKoñforzh-Meilar Confort-Meilars Koñforzh a zeu diwar anv an iliz Itron-Varia Goñforzh (kennerzh). Meilar a vefe un adstumm eus Melar (ur priñs lakaet war roll ar sent, anavezet mat en anvioù evel Lokmelar da sk.) 29\nKonk-Kerne Concarneau "Konk" (lec'h strizh, kogn) mui ar ger "Kernev" evit dishañvalout diouzh Konk-Leon. 29\nKonk-Leon Le Conquet "Konk" a dalvez ul lec'h strizh, un tremen, ur c'hogn. Staget e vez ar ger "Leon" da heul evit dishañvalout diouzh Konk-Kernev. E galleg ez eus bet staget un "et" a zo ul lostger bihanaat (= -ig). 29\nKonkored Concoret Anv a van dizispleg betek-henn gant un dalvoudegezh asur. Marteze gant an elfenn "konk" (lec'h strizh) ha "gored" (lec'h pesketa). Kinniget ez eus bet ivez "kon-" (= ken a-vremañ, d.l.e. boutin), met diasuroc'h c'hoazh. 56\nKore Coray Anv-den brezhonek. 29\nKorle Corlay Anv brezhonek savet gant "kor" (kloz) ha "le" (adstumm eus "lec'h") (L. Fleuriot). Anv ul lec'h difenn e talvez da gentañ. 22\nKornon Cournon Orin dianav, an holl stummoù kozh a ro "Cornon". Diaes eo digejañ dija an div elfenn eus an anv, "kor pe "korn" evit an hini kentañ, n'ouzer ket. 56\nKoz-Meal Coat-Méal Ar ger "koad" (emdroet e "koz"), marteze a-walc'h gant an dalvoudegezh "difennoù koad, kastell koad" dre ma oa ur greizenn c'halloud. An anv Mael (priñs, penn), metatezennet e Meal evel m'eo reizh evit brezhoneg Leon). 29\nKraozon Crozon N'eus bet kavet displegadur dereat ebet c'hoazh evit an anv-mañ a c'hallje bezañ rakvrezhonek. 29\nKroeshañveg Croixanvec Savet gant ar ger "kroez" (= kroaz) mui ar ger "hañveg", evit hemañ gwelet "Hañveg". 56\nKrugell Cruguel Ar ger brezhoneg "krugell" a dalvez kement hag un berniad douar, un dorgenn, hag alies ivez un tumulus. 56\nLambaol-Blouarzhel Lampaul-Plouarzel "Lann" (gantañ ster diazezadur eus amzer ar grennamzer uhel) + Paol, diazezer Leon (diwar levezon ar "b" eo emdroet an "n" e "m"). Eil lodenn an anv a dalvez da zigejañ diouzh al Lambaol-ioù all dre verkañ diwar beseurt tiriad eo bet savet ar parrezioù-se 29\nLambaol-Gwimilio Lampaul-Guimiliau "Lann" (gantañ ster diazezadur eus amzer ar grennamzer uhel) + Paol, diazezer Leon (diwar levezon ar "b" eo emdroet an "n" e "m"). Eil lodenn an anv a dalvez da zigejañ diouzh al Lambaol-ioù all dre verkañ diwar beseurt tiriad eo bet savet ar parrezioù-se 29\nLambaol-Gwitalmeze Lampaul-Ploudalmézeau "Lann" (gantañ ster diazezadur eus amzer ar grennamzer uhel) + Paol, diazezer Leon (diwar levezon ar "b" eo emdroet an "n" e "m"). Eil lodenn an anv a dalvez da zigejañ diouzh al Lambaol-ioù all dre verkañ diwar beseurt tiriad eo bet savet ar parrezioù-se 29\nLandaol Landaul "lann" (lec'h relijiel eus ar grennamzer uhel), mui un anv Taol diaes da c'houzout petra eo. Pe, un anv-den, dishañval avat diouzh sant Denaol enoret er barrez; pe, neuze, un anv boutin, "taol"; souezhus a-walc'h e vefe avat, nemet e vije evit un daol-vae 56\nLandebaeron Landebaëron Savet gant an elfenn "lann" (lec'h relijiel eus ar grennamzer uhel), mui un anv na gaver ket e lec'h all, savet gant ar rakger "te" (evel an eil gour unan) mui ar ger "paeron" (evel paeron, patrom un iliz). 22\nLandebiav Landébia "Lann" + Tebiav, un anv sant. 22\nLandeda Landéda "Lann" (ster 1) + un anv dianav, Teda, moarvat un anv-den (adkavout a reer an elfenn "ted" en anvioù sent 'zo, evel sant Tedwin ha sant Ted). 29\nLandehen Landéhen "Lann" mui un anv-den (lakaet da sant), pa gaver anezhañ ivez e Saint-Ehen (e Breizh-Uhel). Moarvat diwar ur stumm *Tehen.\nAdkavout a reer an anv-se e-barzh e Pleudehen. 22\nLandelo Landeleau "Lann" (ster 1) + anv-den Telo, a zo anv ur sant lidet e meur a lec'h e Breizh (evel e Sant-Telo) hag ivez e Breizh-Veur (evel Llandeilo Fawr e Kembre). Breureg Beuzeg (Budic), kon t Kernev. 29\nLanderne Landerneau Lann + anv-den Ternev (a vez distaget Terne er vro). Marteze eo ur stumm all eus sant Ternog (pe Terneg), a vez lidet d'an 3 a viz Here. 29\nLandevant Landévant "lann" (diazez relijiel eus ar grennamzer uhel) + un anv-den Tevant (ur sant anvet evel-se a zo).\nLandevenneg Landévennec "Lann" + Tewenneg (anv den savet diwar te (eil gour unan) + Gwenn + dibenn kreskiñ -eg). Soñjal a reer ez eo un anv all da sant Wennole, anv savet ivez diwar an elfenn Gwenn. Ur stumm moumounañ e vefe. 29\nLandivizio Landivisiau "Lann" (diazezadur relijiel eus ar grennamzer uhel) + an anv-den Tewiziav (< te + Gwiziav). Dre gomz e vez graet alies gant ar stumm berr Landi. 29\nLandreger Tréguier "Lann" + "Treger". Hervez lod e c'hallje ar ger "Lann" bezañ kemeret lec'h un "nant" (traoñienn) koshoc'h. 22\nLandrevarzeg Landrévarzec "Lann" (diazezadur relijiel eus ar grennamzer uhel) + "trev" (diazezadur trevourel eus ar amzer-se ivez) + Harzheg, un anv-den eus an amzer-se ivez. 29\nLandudal Landudal "Lann" + Tudal, unan eus emdroadurioù an anv Tudwal. 29\nLandudeg Landudec "Lann" + Tudeg, a c'hallfe bezañ unan eus adstummoù an anv Tudwal (paeron Treger ha meur a barrez eus Kernev). 29\nLandunvez Landunvez "Lann" + Tunvez, ur santez. 29\nLangedig Languidic "Lann" (lec'h relijiel savet er grennamzer uhel) ha Kedig (anv ur sant). 56\nLangenan Languenan "Lann" + "kenan", un anv sant. 22\nLangoad Langoat "Lann" + "koad". E-tal kichen ar bourk ez eus ur chapel a vez graet "chapel ar c'hoad" anezhi. Marteze emañ eno lec'h diazez al lec'h. 22\nLangolen Langolen "Lann" (ster diazez relijiel eus ar grennamzer uhel) + un anv-den Kolen. 29\nLangoned Langonnet Savet gant "Lann" (diazez relijiel eus ar grennamzer uhel) + an anv-den Kon(o)ed. 56\nLangroez La Vraie-Croix Ar ger "Lann" mui ar ger "kroez" (kroaz). Ur vojenn a lavar e oa bet degaset di un tamm eus ar groaz santel gant ur marc'heg eus urzh an Ospital. Marteze eo deuet ar vojenn-se, ha staliadur an Ospitaled, da heul al lec'hanv-se ma oa "kroaz" e-barzh dija. 56\nLanhouarne Lanhouarneau "Lann" + anv-den Houarnev, n'eo nemet ur stumm brezhonek orin eus anv sant Herve. 29\nLanleñv Lanleff "Lann" + "Leñv" (anv ar stêr a dremen eno). 22\nLannarstêr Lanester Ur gêr nevez-savet eo, "Lann" (lanneg) + ar + stêr. N'eo ket eta ar memes ger "Lann" hag a gaver en anvioù bras all Breizh. 56\nLannarvili Lanarvily "Lann" (ster 1) + anv-den dianav a-hend-all (echuiñ a ra gant an elfenn bili, a gaver a-hend-all, en e-unan, pe e-barzh Luzivili da skouer). 29\nLanneanoù Lannéanou "Lann" (ster relijiel) + liester ar ger "lean" (a dalvez da gentañ evit ul leanez, ur vanac'hez). 29\nLannedern Lannédern "Lann" + Edern, un anv-den anavezet mat e Breizh hag a gaver ivez, da skouer, e-barzh Plouedern, Edern, Keredern, h.a. 29\nLannejenn Lanvénégen Ar ger "Lann" (diazez relijiel) mui un anv diasur. Marteze eo Nizien (diwar ur stumm "me-Nizien"). Kinniget eo bet ivez an anv Finijen. 56\nLanneur Lanmeur "Lann" (ster relijiel) + meur. 29\nLanneured Lanneuffret "Lann" (ster un diazezadur relijiel) + un anv-den, *Gwevvred, a adkaver ivez e-barzh anv Lokeored. 29\nLannildud Lanildut "Lann" (diazez relijiel) + Ildud, anv unan eus brudetañ sent Breizh ar grennamzer hag ar bed keltiek. 29\nLanniliz Lannilis "Lann" + "iliz". Ul lec'h hag a gemeras plas unan all (hini Ploudiner), dre ma veze graet an oferinier eno. 29\nLannoez Lanouée Savet gant an elfenn "Lann" (diazez menec'h eus ar grennamzer uhel) mui an anv Nouez (Lanoes e 820) da vezañ tostaet d'an anv a zo e-barzh Kernouez. 56\nLannurvan Saint-Urbain "Lann" + Urvan. N'eo ket sklaer an anv-mañ. B. Tanguy a ginnig gwelet amañ an anv Ruvon/Ruvan gant ur vetatezenn. 29\nLañriware Lanrivoaré "Lann" + Riware, un anv-den savet gant "ri" (= roue). Krediñ a reer e oa un den kar da sant Herve. 29\nLanseeg Lancieux "Lann" + un anv-den Seeg. Lakaet eo an den-mañ da sant. 22\nLantilieg Lantillac Hervez ar stumm koshañ, ha gant an dibenn -ac, ne seblant ket an anv-mañ bezañ eus rummad an anvioù gant "lann", met un anv galian-ha-roman. Mar bije brezhonek, e vije ret klask eus tu sant Teliav evit an eil elfenn. 56\nLanvaodez Lanmodez "Lann" + "Maodez", ur sant a gaver kalzik a lec'hioù war e anv e Breizh. 22\nLanvealgon La Méaugon "Lann" + un anv den santel ha n'ouzer ket kalz a dra diwar e benn, ha n'emañ ket ali an holl. Marteze eo Algon gant ar rakger me-, pe neuze un anv gant Mael (evel e Tremelgon, pe marteze c'hoazh da dostaat da sant "Maugon" e Plegadeg. 22\nLañveog Lanvéoc "Lann" + Maeog, un anv-den hag a gaver alies en anvioù-lec'h Breizh. 29\nLanvilin Lanmérin "Lann" + "Merin", un anv sant. Emdroet eo bet an anv-me e Milin. 22\nLanvodan Lanvaudan Gant "lann" (diazez relijiel eus ar grennamzer uhel), ha "Modan", anv ur sant anavezet mat. 56\nLanwelan Langoëlan "Lann" (lec'h relijiel eus ar grennamzer uhel) + un anv den hag a seblant bezañ Gouelan, anv meur a sant er broioù keltiek. 56\nLaozag Lauzach N'ouzer ket hag-eñ eo un anv galian-ha-roman (gant an dibenn -ac treuzwisket gant -ach brezhonek), pe un anv brezhonek (gant an skrivadurioù kozh -a evit -ac'h). Ma vije kont evel-se e vije ret mont da glask eus tu ar rakger henvrezhonek *lau (bihan, dist 56\nLare Larré Distaget e vez "an Are" e brezhoneg ar vro, hag ul lec'h "Lesnare" a zo er gumun (lez+nare). Daoust d'an holl stummoù kozh bezañ gant "l" deroù, n'eo marteze nemet ar ger-mell gallek staget ouzh un anv brezhonek, met petra 'vije hemañ? N'ouzer ket. Ar stu 56\nLaz Laz Orin diasur. Kinniget ez eus bet ar ger "lazh" (= bazh, goaf) evel er ger "lazh-pesketa". 29\nLennon Lennon Diaes eo bezañ asur gant an anv-mañ. Pouezmouezhiet eo an anv war an "e", ar pezh n'eo ket evit aesaat an dezrann eus ar ger. Un anv deskrivañ e c'hallfe bezañ, savet diwar "lein" (lec'h uhel) mui ar ger "(n)onn" hag a dalvez "red dour" (emañ al lec'h en 29\nLeskoed-Gwareg Lescouët-Gouarec "Lez" + "koed" (stumm kozh evit koad). Gant anv kêr Gwareg da heul evit he dishañvalout diouzh anvioù all. 22\nLesneven Lesneven "Lez" (lec'h nobl eus ar grennamzer uhel) + un anv-den Neñven (savet diwar "neñv", klevet a reer c'hoazh alies ar friadur er stummoù komzet). Ur etimologiezh faos diwar anv ar c'hont Even a zo brudet. Moarvat eo ar memes Neñven a gaver en anv Sant-Neven e 29\nLeuc'han Leuhan "Loc'h/louc'h" (lenn, stank) + an dibenn bihanaat -an. 29\nLezardrev Lézardrieux "Lez" + "ar" (= a-dal, ouzh), ha Trev, anv ar stêr a dremen eno. 22\nLizioù Lizio Liester "lez" (gwechall, liz). 56\nLizmerzher Limerzel Savet gant "Iliz" (e-lec'h m'eo kouezhet al lizherenn gentañ), mui ar ger "merzher". 56\nLogeginer-Plouziri Loc-Eguiner "Log" + Eginer, un anv sant n'ouzer ket kalz a dra diwar e benn. Lakaet e vez Plouziri (m'eo un disrann diouti) evit dishañvalout diouzh Logeginer-Sant-Tegoneg. War al lec'h e lavarer "Logi", "Logig" pe "Logig Fall". 29\nLogeginer-Sant-Tegoneg Loc-Eguiner-Saint-Thégonnec "Log" + Eginer, un anv sant. N'ouzer ket kalz a dra diwar-benn hemañ. Lakaet e vez "Sant-Tegoneg" goude daoust m'eo ar barrez un disrann diouzh Plouneour-Menez ha neket diouzh S. Tegoneg. Er vro dost e lavarer "Log" hepken, pe "Logig paour". 29\nLogivi-Plougraz Loguivy-Plougras Eus "log" + "Ivi", un anv den brudet el lec'hanvadurezh (meur a lec'h a zo dediet dezhañ). 22\nLogonna-Daoulaz Logonna-Daoulas "Log" + Onna, un anv-den ha n'ouzer netra diwar e benn. Kemeret eo bet e blas en iliz-parrez gant sant Monna (gant ar c'hemmadur e c'hall, gwir eo, un dra bennak evel sant (ñv)onna. Met kement-se ne vir ket ne vez kemmadur dre vlotaat ebet goude "log". La 29\nLogunec'h Locminé Eus "log" (diazez relijiel eus ar grennamzer izel) + menec'h (liester manac'h), gant ur c'hemmadur er ger "menec'h" evel ma'z eo boas en anv-mañ (evel Porzh-ùenec'h, a zo "La porte aux moines" hon eus amañ *log+ùenec'h) 56\nLokeltaz Locqueltas "Log" + Gweltaz (ar sant, unan eus ar sent o deus ar muiañ a zedioù e Breizh). 56\nLokenole Locquénolé Log + Gwennole, ur sant anavezet mat e Breizh. 29\nLokentaz Saint-Gildas-de-Rhuys "Log" + "G(w)eltaz" unan eus ar sent en deus ar muiañ a zedioù e Breizh. Ur stumm emdroet eo "Lokentaz" diwar "Lokeltaz".\nEr stumm ofisiel gallek eo bet ouzhpennet an doareer "Rewiz", anv ar c'hourenez a serr mor-bihan Gwened eus tu ar su. An anv-mañ a c' 56\nLokenvel Loc-Envel "Log" + "Gwenvael", un anv-den.\nDre fazi eo bet distaget lok + Envel, ha krouet un anv nevez diwar-se. 22\nLokeored Loqueffret "Log" mui un anv-den *Gwevvred (Gwevred) 29\nLokfiliberzh Saint-Philibert "Log" + Filberzh, hemañ en devoa savet manati Nermouster. 56\nLokireg Locquirec "Log" + Gireg, un anv sant a gaver ivez en anv Perroz-Gireg. 29\nLokmac'hloù Locmalo Log + Maloù, ar sant anavezet mat. Miret eo bet mat en distagadur, ar "c'h" etimologel a zo e-kreiz. 56\nLokmaria-ar-Gerveur Locmaria "Log" + Maria, anv ar werc'hez, mamm ar C'hrist. Lakaet e vez "ar Gerveur" goude evit dishañvalout diouzh al Lokmaria-où all a gaver e Breizh. 56\nLokmaria-Berrien Locmaria-Berrien Log + Maria, mamm d'ar C'hrist. Ouzhpennet e vez Berrien m'eo Lokmaria un drev diouti, evit dishañvalout diouzh Lokmaria-où all Breizh. 29\nLokmaria-Gregam Locmaria-Grand-Champ "Log + Maria, mamm ar C'hrist. Evit dishañvalout diouzh al Lokmaria-où all e vez ouzhpennet anv ar barrez ma oa ul lodenn diouti a-raok, hini Gregam. 56\nLokmaria-Kaer Locmariaquer "Log" + Maria, mamm d'ar C'hrist. Mui "Kaer" (= Kêr) anv ar vro m'emañ al Lokmaria-se. Ar ger-se en deus amañ e dalvoudegezh kozh, da lavaret eo ul lec'h kreñv. 56\nLokmaria-Plouzane Locmaria-Plouzané "Log" + "Maria", lec'h gouestlet d'ar werc'hez Vari. Ur disrann diouzh Plouzane eo (un drev) ha miret eo bet an anv-se evit he dishañvalout diouzh ar Lokmaria-où all niverus a zo dre ar vro. Hervez stummoù kozh e oa *Lokmaria-Lanveaneg an anvadur kentañ. 29\nLokmelar Locmélar "Log" + Melar, un den lakaet da sant (ur priñs, mab da Viliav). 29\nLokmikael-an-Traezh Saint-Michel-en-Grève Gant "log" + Mikael (an arc'hael). Ouzhpennet e vez an ger "traezh" evit dishañvalout diouzh an anvioù all gant ar memes anv. Un draezhenn eus ar vrasañ a zo eno, anvet al Lev-draezh. 22\nLokmikaelig Locmiquélic Diwar "log" + Mikael hag an dibenn bihanaat "ig". 56\nLokoal-Mendon Locoal-Mendon Savet eo Lokoal diwar "log" + Gwal, ur sant.\nAn eil anv a zo ul lec'h all eus ar gumun, war a seblant eo savet diwar "maen" (karreg), hep na oufed lavaret hag un anv-den eo pe un anv deskrivañ, met ur bern mein-veur a zo war al lec'h. 56\nLokorn Locronan "Log" + "Ronan", anv ur sant. An anv-se en deus roet "Reunan" e brezhoneg, berraet ha distaget "reun" er vro.\nLokorn a zo ur stumm berraet, aet eo an dibenn "an" da get evel alies er vro-se (keñveriañ Fouenant > Fouen, Glenan > Glen...), hag ur vetatezenn 29\nLokournan Saint-Renan Log + Ronan (en deus roet Reunan er yezh a-vremañ). Ur vetatezenn a zo bet er stumm komzet. Ar stumm gallek a zo ur gallekadur gant an asez troidigezh "saint" evit "log". 29\nLoktudi Loctudy "Log" + Tudi, un anv-sant. Un adstumm moumounañ eus Tudwal e vefe an anv-mañ. 29\nLokunole Locunolé "Log" + "Gwennole" ur sant anavezet mat e Breizh. 29\nLoperc'hed Loperhet "Log" + Berc'hed, maeronez Iwerzhon. Lakaet e vez anezhi da vezañ warlerc'hiadez an doueez kelt vras. 29\nLopereg Lopérec "Log" + Pereg, ur sant kozh. 29\nLoprevaler Loc-Brévalaire "Log" + Brewalaer, ur sant (a vez lakaet Brandan alies en e lec'h). War al lec'h e vez graet alies gant ar stumm berr "Lopre". 29\nLostenk Nostang Savet gant ar rakger henvrezhonek "lau" (bihan, dister) ha "stenk" (ul liester da "stank" moarvat). 56\nLotei Lothey "Log" + Dei, un anv-den lakaet war roll ar sent (dre vras e vez distaget "Tei", diwar levezon dibenn ar ger "sant").\nKreizenn gozh ar barrez a oa e Landremel. 29\nLouad Loyat Anv brezhonek. Adalek ar stummoù "Loiat" (1066), "Loueat" (1408) e c'haller gwelet ar memes emdroadur sonioù en deus roet an anv "Houad" (an enezenn e Bro-Wened) (diwar ur Siata kozh), "Louargad" (diwar ul Loeargat kozh). Moarvat e oa un anv den, met ster 56\nMagoerioù-ar-C'houenon Mézières-sur-Couesnon Kevatal Breizh-Uhel da "mogerioù" pe "magoarioù" Breizh-Izel eo "Mézières", da lavaret eo, mogerennoù dismantroù eus amzer ar Romaned. 35\nMagor Magoar Eus "magoar", stumm all eus "moger". Ar ger brezhoneg-se, a-orin latin, a veze roet da lec'hioù ma veze dismantroù tiez eus mare ar Romaned. 22\nMahalon Mahalon Un anv-den. 29\nMalañseg Malansac Anv galian-ha-roman, domani Mallentiacus. 56\nMalestred Malestroit Lec'h tremen strizh ha dañjerus, e latin. Ul lec'h tremen ha treizhañ e oa war an Oud. 56\nMalgeneg Malguénac N'eo ket un anv galian-ha-roman gant un dibenn -ag, met an dibenn brezhonek -eg evel ma tiskouez an distagadur brezhonek hag ar stumm kozh "Melguennec" (1301). Un anv brezhoneg eo an darn kentañ, marteze Maelgon. 56\nMaoron Mauron Diwar un anv latin "Maurus", mui un dibenn a seblant bezañ brezhonek. Daou lec'h gouestlet da sant Maoron a oa gwechall en eskopti kozh Roazhon, met n'eus netra a lavar ez eus ul liamm gant an anv-mañ. 56\nMarbereg Marpiré Aozet gant an anv "pereg" (e-lec'h ma'z eus gwez per). 35\nMarzhan Marzan Marzhan hag Arzhal a oa ar memes parrez gwechall, ha liammet eo an daou anv gant "arzh" enno o-daou. Marzhan a vije savet en un doare moumounañ (*mo-Arzh-an). Paeron ar barrouz eo sant vARZHin Gwerzhav a vez diskouezet gant un arzh, kadarnaet eo evel-se a 56\nMegerieg Missiriac Dre ma n'eo ket un barrouz kentidik n'eo ket sur tamm ebet e vije un anv gallian-ha-roman. Un anv brezhonek e vije kentoc'h, gant an anv Keri a gaver er vro, evel "Boquéry" (bod+Keri), gant ar rakger "me": me+Keri+eg. 56\nMêlann Meslan Marteze diwar ar ger galianeg "mediolanon" a gaver aliezik en anvioù-lec'h, aozet gant "mez" (kreiz) ha "lan(n)". Seurt anvioù a veze kavet nepell diouzh an harzoù (amañ etre ar Weneded hag an Osismied). 56\nMellag Mellac Dre vras e soñjer hon eus d'ober amañ gant un anv a orin galianek (pe galian-ha-roman) savet diwar "mell" (uhelenn gromm, soñjit er ger brezhoneg "mell", c'hoariell, a-stumm gant an dra-se) mui an dibenn -ag (kevatal d'ar brezhoneg -eg). 29\nMelleg Mellé Anv galian-ha-roman, diwar ar galianeg "mel(l)", torgenn (kevatal d'ar brezhoneg moel(l)). Ar memes anv eo ha Mellag (kumun e Kernev), ha meur a lec'hanv all treuzskrivet "Mel(l)ac" e Breizh-Uhel. 35\nMêlrant Melrand Diasur eo an orin. Diwar stumm an anv e c'haller soñjal eo un anv savet diwar div elfenn, an eil (rant) ne seblant ket bezañ ar ger "rann" (darn), pa weler ar stumm Melrandiz (annezidi ar barrez, reizh eo ar stumm d evit t goude n e brezhoneg Gwened). An 56\nMêlwenn Melgven Un anv-den implijet en e unan, pe un anv deskrivañ? N'eo kets klaer evit an holl. "gwenn" a gaver anat en eil lodenn. Petra eo an dra gentañ: "mael" (priñs, penn), pe mell "uhelenn gromm"? 29\nMenez-Dol Mont-Dol Un uhelenn a-us paludoù Dol. 35\nMenieg Ménéac Kavout a reer ar ger "menez" en anv-mañ (eus ar brezhoneg, pe eus ar galianeg), mui an dibenn -eg. 56\nMespaol Mespaul "Maez" + Paol, diazezer eskopti Leon. N'emañ ket ar barrez gwall bell diouzh Kastell-Paol. 29\nMeukon Meucon N'eus bet kavet displegadenn a-zoare ebet evit c'hoazh d'an anv-mañ. 56\nMezansker Mésanger Eus al latin "mansio" (ti, annez, kêr) hag un anv-den germanek (frankeg pe norseg) Ansgar. 44\nMilizag Milizac Anv a-orin galian-ha-roman, diazezet (hervez B. Tanguy) war ar ger kevatal d'ar brezhoneg "milis" (c'hwek) mui an dibenn -ag (a glot gant -eg). 29\nMolan Moëlan-sur-Mer Pe un anv-den brezhoneg (kinnig B. Tanguy), pe neuze un emdroadur brezhonek eus ur ger galianeg "mediolanaon" (lann ar c'hreiz (mez)), gw. Mêlann. 29\nMolenez Île-Molène "Mol" pe "moel" a dalvez ur "bern", un uhelenn a-stumm gant ur bern, mui ar ger "enez". Kavout a reer an anv-se e lec'h all evel e Trebeurden. Adkavout a reer an anv-se ivez e Kergrist-Moelou (Kergrist an tuchennoù). 29\nMonkontour Moncontour Eus al latin, pe ar galleg, hag a dalvez "menez" ar "kontou(e)r", hag a dalvez gwaz ar c'hont.\nUl lec'h kreñv e oa. 22\nMonteneg Monteneuf Savet gant ar ger "mouster/moutier" mui un anv-den brezhonek: Eneg pe Teneg. 56\nMontroulez Morlaix Eus ur stumm latin pe galleg kozh "Monte Relaxo" pe "Mont Releys" hag a dalvez "menez dilezet". Er stumm brezhonek ez eus bet ur vetatezenn. 29\nMotrev Motreff Dre vras e soñj d'an nen ez eus d'ober amañ gant ar ger "moc'h" (gwechall e oa gant ar ger-mañ un dalvoudegezh unander) + "trev" (diazezadur eus grennamzer uhel), plaset amañ da eil, ar pezh a zo ral. 29\nMourieg Moréac Stumm ar gumun-mañ a ro da grediñ e oa ur barrez a-orin galian-ha-roman, marteze diwar an anv latin Maurius, mui an dibenn -ac/-eg. Dishañval diouzh Morieg (22) e tiskouez bezañ an anv-mañ. 56\nMousterdelav Montertelot Mouster (adlec'h relijiel) + an anv Telav (ur sant). 56\nMousterrin Monterrein Diwar mouster (chapel war ar maez) hag an anv-den Rin hag a adkaver e-barzh Plourin, Plerin... 56\nMousteruz Moustéru Diwar "mouster" (chapel war ar maez) ha "ruz" (al liv). Daoust d'un hengoun diazezet mat, ne seblant bezañ liamm ebet gant ar "venec'h ruz" (paotred an Templ pe an Ospital). 22\nMoustoer-Logunec'h Moustoir-Ac Ar stummoù koshañ a ziskouez e oa "Moustoer ar radeneg" an anv, ha dibenn an anv-mañ (bet treuzskrivet a-wechoù «Radenac») en deus roet ar stumm ofisiel souezhus "Moustoir-Ac". Lakaet e vez "Logunec'h" da heul evit spisaat an anv. 56\nMoustoer-Remengol Moustoir-Remungol Moustoer (ur seurt chapel war ar maez), hag an anv Remengol, ur barrez a oa stag outi a-raok. 56\nMozhon Mohon Gant ar stummoù kozh e oa weler e oa un "th" e-kreiz an anv-mañ (hag en deus roet "zh" e brezhoneg a-vremañ, distaget "h" pe "c'h" e brezhoneg Gwened). N'eus netra da welet gant ar "moc'h" eta. Daoust da se n'ouzer ket petra eo an anv-mañ, marteze a-walc' 56\nMuzilheg Muzillac Diwar doare ar gumun hag hec'h anv e seblant an anv bezañ a-orin galian-ha-roman, diwar un anv *Musullius. Ar pezh a zo n'eo ket testeniet an anv-se. 56\nNaoned Nantes Diwar anv ur boblad geltiek, an Namneted, a glote dre vras o ziriad gant hini Bro Naoned. Diwar un elfenn "nañv" (= neñv), gant un dalvoudegezh dre vras evel “ar re a zo diwallet gant an neñv" pe neuze "ar re sakr" (keñveriañ: Nemedon, Neñved, lec'h sakr 44\nNeant Néant-sur-Yvel Marteze ur stumm emdroet eus an anv Neizhan (anv a gaver alies e lec'hanvadurezh Breizh), ur sant hag un den mitologel brezhon. Kavet e vez an anv-se e meur a lec'hanv eus ar vro: Kernéant, an Néant, Brénéant... 56\nNeizin Naizin Un anv-den brezhonek en e-unan. Da vezañ tostaet da Nizon, Pornizhan, ha, hep an dibenn -in, da Ploneiz, Pornizh ha meur a anv all c'hoazh eus ar memes rummad. 56\nNeulieg Neulliac Eus ar marevezh galian-ha-roman. Anv evel "Noal", mui an dibenn -(i)ag, tachenn nevez-digoret, daoust m'eo kozh-kenañ ar poblañ el lec'h-mañ. 56\nNevez Névez "Nevez" a dalvez un diazezadur nevez. Un disrann eus Mêlwenn e vije eta. Lod a soñj eo un douar "nevez-digoret". 29\nNivilieg Nivillac Anv a orin galian-ha-roman. Adkavout a reer ar memes elfenn hag e-barzh anvioù evel Noal, Neulieg, da lavaret eo gant an dalvoudegezh "douar nevez-digoret". 56\nNoal-Muzilheg Noyal-Muzillac Dre vras e tispleger an anv-mañ gant ar galianeg "frankizenn nevez". 56\nNoaloù Noyalo Liester ar ger "noal" a lakaer da zont diwar ar galianeg hag a dalvezfe kement ha "frankizenn nevez", da lavaret eo un difraostadeg. 56\nNoal-Pondi Noyal-Pontivy Dre vras e roer un orin galianek d'an anv-se "frankizenn nevez, difraostadenn nevez". 56\nOskaleg Aucaleuc Diwar ar brezhoneg "oskal" (a zo deuet da vezañ "askol" e brezhoneg a-vremañ), mui an dibenn -eg. Lec'h ma kresk askol. 22\nPalud Paulx Eus al latin "paludatum" (lec'h gleb, palud). Alies a-walc'h lec'hioù gounezet evit mad an dud (soñjal e paludoù-holen da skouer). 44\nPaolieg Peillac Un anv galian-ha-roman e penn kentañ, gant an dibenn -ac (= brezhoneg -eg). Lec'h pe domani Paulius (d.l.e. Paol). 56\nPederneg Pédernec Diwar Pedern hag an dibenn "eg". Ur Sant-Pedern a gaver e Sant-Eganton e-kichen Gwengamp. Pedern a seblant bezañ stumm Padern e Bro-Dreger. 22\nPempoull Paimpol "Penn " + "poull" (amañ gant an dalvoudegezh "pleg en aod" a vez karget gant ar mor). 22\nPenc'herieg Piriac-sur-Mer "Penn" (beg-douar) mui un anv Kerieg a c'hall bezañ un anv-den. 44\nPenmarc'h Penmarch "Penn" + "marc'h". Kevatal brezhonek an anv kozh a orin latin pe galian-ha-latin "Kab Kaval" a dalveze evit pezh a zo ar vro vigoudenn bremañ. Anv ar c'hab-se end-eeun an hini eo. 29\nPenn-ar-C'hrann Pencran "Penn" mui "Krann" (ger a dalvez gwrizienn, kefioù, ha marteze ivez koad, gwez) (keñveriañ gant Koad ar C'hrannoù nepell). Ur Maner ar C'hoad a zo er gumun.\nE brezhoneg e vez lavaret "Penc'hrann" pe "Penn ar C'hrann". 29\nPennestin Pénestin Savet gant ar ger "penn" mui an anv-den Yestin, anv a vez adkavet en anv Plistin da skouer (plouev + Yestin). Yestin a oa mab-bihan da Erbin (a zo e anv en Erbinieg).\nN'eus ket eus an anv "staen" en anv-mañ, daoust ma veze kenderc'het staen amañ. 56\nPereg Piré-sur-Seiche Lec'h gant gwez per. 35\nPersken Persquen Savet diwar ar ger brezhoneg "perzh" (lodenn, rann, parzh), evel en droienn "kemer perzh", hag un anv "Sken". Adkavet e vez an anv-mañ en anv-lec'h Plousken (< plouev + Sken). Un disrann eus ar blouev-se e vije eta, pa oa bet savet Lokmac'hloù diwar he c' 56\nPlabenneg Plabennec "Plouev" + an anv "Abenneg" ha n'ouzer netra diwar e benn. Soñjal a reer dre vras ez eus un anv-den anezhañ. 29\nPlañvour Plœmeur Mont a ra distagadur brezhoneg an anv-mañ a-enep an displegadur a roer dre vras (Plouev+Meur). Hervez emdroadur ar soniadoù e vefe dav gwelet en anv-mañ un anv-den Movor (Memorius e latin), mab da sant Gourziern Kemperle, ha kehelet e Groe. 56\nPlaodren Plaudren Plouev + Aodren, un anv-den brezhonek a gaver e meur a lec'h all, en o zouez e-barzh Kastellaodren. 56\nPleaol Péaule "Plouev" + ar ger "gaol" (amañ gant ar ster genoù ur stêr, hini ar Gwilen). 56\nPledeliav Plédéliac "Plouev" + Teliav, un anv-den anavezet mat hag a adkaver e-barzh Landelo ha Sant-Telo da skouer. 22\nPlegadeg Pleucadeuc "Plouev" + anv-den Kadeg (diazezet war "kad", emgann). 56\nPlegad-Gwerann Plouégat-Guérand "Plouev" + un anv-den diazezet war "kad". Kevatal eo an anv-se da Plegad-Moezan ha Plagad e-kichen Kastellaodren, o-zeir e Bro-Dreger. Lakaet eo bet Gwerann ouzhpenn, anv ul lec'h nobl, evit dishañvalout diouzh Plegad-Moezan (gwall dost). 29\nPlegad-Moezan Plouégat-Moysan "Plouev" + un anv-den diazezet war "kad". Kevatal eo an anv-se da Plegad-Gwerann ha Plagad e-kichen Kastellaodren, o-zeir e Bro-Dreger. Lakaet eo bet Moezan ouzhpenn, evit dishañvalout diouzh Plegad-Gwerann (gwall dost). N'ouzer ket mat abeg an anv-se, ma 29\nPlegastell Pléchâtel "Plouev" + "kastell". En anvioù-lec'h e tiskouez ar ger kastell ul lec'h difenn eus an amzer gozh, gant soudarded brezhon-ha-roman eus marevezh an Impalaeriezh Izel. Ar stumm gallek a ziskouez un emdroadur romanek (al lec'h a oa e Bro-Naoned a-raok bezañ 35\nPleheneg Plouhinec "Plouev" + ur stumm emdroet eus "ezhineg" a dalvez "lanneg" (lec'h ma kresk lann). Ur ger aet da get er yezh pemdez eo. 56\nPleiben Pleyben Plouev + un anv-den a seblant bezañ *Iben ar stumm orin. N'ouzer netra diwar e benn. 29\nPleiber-Krist Pleyber-Christ Plouev + Iber, un anv-den a adkaver e-barzh Lanneber (Lann+Eber), ur gumun eus Bro-Oueloù. N'ouzer netra diwar-benn an den-se. Gwechall e veze ouzhpennet an anv Riwod (anv un aotrou, pe ur penn bennak) d'an anv-se, met e-tro ar 16vet kantved eo bet lakaet 29\nPlelann-Veur Plélan-le-Grand "Plouev" + "Lann" (diazezadur relijiel). Lakaet e vez "bihan" da heul evit dishañvalout diouzh "Plelann-Vihan" (a zo er memes bro, hini Sant-Maloù). 35\nPlelann-Vihan Plélan-le-Petit "Plouev" + "Lann" (diazezadur relijiel). Lakaet e vez "bihan" da heul evit dishañvalout diouzh "Plelann-Veur" (a zo er memes bro). 22\nPleñver Ploemel "Plouev" + un anv-den Mael pe Mel. Aet eo an "l" dibenn da "r" evel ma c'hoarvez alies e brezhoneg, p'o deus poan daou "l" da chom o-daou er memes anv (evel delc'hel a ro delc'her pe derc'hel). 56\nPlerin Plérin "Plouev" + anv-den Rin.\nAnv heñvel er fedoù ouzh Plourin (Leon) ha Plourin (Treger). 22\nPlesala Plessala "Plouev" + Sala, un anv-den hag a adkaver e-barzh Menez Sant-Sala e Kraozon. 22\nPleskob Plescop Plouev + Eskob. Emañ al lec'h-mañ sko ouzh takad kêr Gwened, a zo un eskopti abaoe pell. 56\nPleurdud Ploërdut "Plouev" + anv Ildud (gant ur stumm emdroet abalamour d'an "l" kentañ a oa er stumm "plo-"), un anv sant brudet en istor kozh Breizh. Kavout a reer an anv-se e Lannildud da skouer. 56\nPleurestud Pleurtuit "Plouev" + Restud (un anv-den, "res", fo, ha "tud"). Ur Restud a zo anavezet e Kembre, dont a rae eus Breizh-Vihan ha mab e oa da Hoel Vihan ha mab-bihan da vBudic 2 (Impalaer Breizh-Vihan). 35\nPleuveur-Bodoù Pleumeur-Bodou An elfenn "plouev" + "meur" (bras). Kavet e vez ar ger "meur"-se en anv Enez-Veur, un enezenn vras stag ouzh ar gumun.\nMoarvat eo un anv-den an eil elfenn (Podoù). Eus un den gant an anv-se ez eus bet hag en e familh e oa ivez unan hag a oa anvet Serv, da 22\nPleuwigner Pluvigner "Plouev" + un anv-den, Gwinier, paeron ar barrez. 56\nPleuzal Ploëzal "Plouev" + "sal" (ger hag a dalvez "kastell", "lec'h kreñv") 22\nPleven Pléven War a seblant ez eus un daouad eus Ploeven anezhi. "plouev" + Even (un anv-den). 22\nPlevig Plémy "Plouev" + Mig. Adkavout a reer an anv-mañ e-barzh Sant-Vig, Poulmig... Darn a lavar eo Maeog ha Mig daou stumm eus ar memes anv, marteze met n'eo ket sur. 22\nPlevin Plévin Plouev + Evin, un anv-den. N'emañ ket ali an holl gant orin an anv-mañ, *Ezvin pe *Ezhvin? 22\nPloareg Plorec-sur-Arguenon Plouev + marteze ar ger brezhoneg "gwareg" a dalvez ur pleg bras war ur ster (kv. an anv-lec'h Gwareg e Kernev-Uhel). Skrivet e veze er stummoù koshañ anavezet "Ploarec". 22\nPloeneg Plouhinec "Plouev" + ur stumm emdroet eus "ezhineg" a dalvez "lanneg" (lec'h ma kresk lann). Ur ger aet da get er yezh pemdez eo. 29\nPloermael Ploërmel Plouev + Arzhel (anv den pe ditl) (< Arzhvael > Arzh + Mael) 56\nPloeven Ploéven "Plouev" + "Even" (un anv den) 29\nPlogastell-Sant-Jermen Plogastel-Saint-Germain "Plouev" + "kastell". En anvioù-lec'h e tiskouez ar ger kastell ul lec'h difenn eus an amzer gozh, gant soudarded brezhon-ha-roman eus marevezh an Impalaeriezh Izel. An eil elfenn a zo anv un drev eus ar barrez, gouestlet da sant Jermen (unan eus ar re a 29\nPlogoneg Plogonnec "Plouev" + Koneg (anv-den, a vez kinniget dre vras evel un den santel — bet da heul sant Paol Aorelian). Adkavout a reer an anv-se da skouer e-barzh anv "Sant-Koneg" ha "Sant-Tegoneg". 29\nPloheg Ploeuc-sur-Lié Plouev + un anv diazezet war "hez" (peoc'h, met ivez a-wechoù krugell, ha bed all). An hevelep anv a gaver gant Ploueg-ar-Mor, Ploueg-Pontrev, Ploueg-Grifed.\nGwechall e veze ouzhpennet "Gwalc'hion" evit dishañvalout Ploueg-Grifed. 22\nPloneiz Plonéis "Plouev" + Neiz(h). Un anv-den, a gaver e meur a anv-lec'h kozh. Daoust da se n'ouzer ket kalz a dra diwar e benn. 29\nPloneour-Lanwern Plonéour-Lanvern "Plouev" + Eneour (un anv-den), mui "Lanwern", un anv-lec'h eus ar gumun evit dishañvalout diouzh Plouneour-Menez ha Plouneour-Traezh.\nLanwern zo savet diwar lann + gwern. 29\nPlonevell Plounévézel Kinniget ez eus bet meur a zisplegadenn d'an anv-mañ. War a seblant eo un disrann eus "plouev" Poullaouen. Diwar-se e c'hall bezañ a-walc'h "plouev" + "nevez" + an dibenn "el". 29\nPlonevez-ar-Faou Plonévez-du-Faou "Plouev" + nevez. Savet diwar un disrann eus plouev Plouie. Ar meneg "ar Faou" a zo ur stumm kemmet eus ar ger "paou" (ur rann eus an tiriad), amañ hini Poc'hêr (paou + kêr). 29\nPlonevez-Porzhe Plonévez-Porzay "Plouev" + "nevez". Savet diwar plouev Ploeven. Diwar he dishañvalout diouzh ar plounevezioù all ec'h ouzhpenner meneg an tiriad m'emañ ennañ, ar Porzhe (< Porzhez), ul liester kozh eus ar ger "porzh" (bigi). 29\nPlonger Ploumoguer "Plouev" + "moger" (mogerennoù, dismantroù hag a sav da varevezh ar Romaned). 29\nPlouared Plouaret Eus "plouev" + anv-den "Barved" ha n'ouzer ket kalz a dra diwar e benn. 22\nPlouarzhel Plouarzel "Plouev" + Arzhel, un anv-den (savet hemañ gant "arzh", al loen (ourz), ha "mael" (penn, priñs). 29\nPloubêr Ploubezre "Plouev" + "Pêr" (anv den). 22\nPloudiern Plomodiern "Plouev" + Modiern (un anv-den brezhonek, a adkaver e-barzh ar ger 'tiern', penn-bras, rener, ha moarvat 'mav' berraet e 'mo'). 29\nPloue Plouay Gant "plouev" + Doe (un anv-den). Ur sant gant an anv-se a zo. 56\nPlouedern Plouédern "Plouev" + Edern, un anv-den a gaver alies en anvioù-lec'h brezhonek (evel Lannedern, Edern, Keredern...). 29\nPloueg-ar-Mor Plouézec Plouev + un anv diazezet war "hez" (peoc'h, met ivez a-wechoù "krugell, bed all").\nE brezhoneg e vez lakaet "ar-mor" ivez dishañvalout diouzh Ploueg-Pontrev. 22\nPloueg-Grifed Pleugriffet Evel "Ploueg", mui anv ul lec'h nobl, Grifed, ouzhpennet evit dishañvalout diouzh "Ploheg" (a veze graet "Ploheg-Gwalc'hion" anezhi). 56\nPloueg-Pontrev Plouëc-du-Trieux Savet gant "plouev" + un anv diazezet war "hez" (peoc'h, met ivez a-wechoù krugell, bed all). An hevelep orin a zo gant anvioù Ploueg-Pontrev, Ploueg-ar-Mor, Ploueg-Grifed, ha Ploheg. 22\nPlouenan Plouénan "Plouev" + un anv a vefe *Menoen. N'ouzer netra diwar-benn an anv-se, nemet e soñjer e c'hallfe bezañ an hini a gaver ivez e Plevenon. 29\nPloueskad Plouescat "Plouev" + un anv-den bennak. Hervez ar stummoù kozh e vije *Reskad (ar ger "kad" a vije e-barzh an anv-se). 29\nPlouezoc'h Plouezoc'h Plouev + un anv diazezet war "Hez" (= peoc'h, keñveriañ ar c'hembraeg heddwch = peoc'h), evel Ploueg-Pontrev, Ploueg-ar-Mor, Ploueg-Grifed ha Ploheg.\nMat eo menegiñ moarvat en deus ar ger "hez" un adster hag a dalvez kement ha "krugell", ha "bed all" zoke 29\nPloufragan Ploufragan Diwar "plouev" + Fragan, anv-den anavezet evit bezañ bet tad sant Wennole. 22\nPlouganoù Plougasnou Plouev + anv-den Kanoù, savet gant "kad" (emgann) ha "gnaou" (brudet, anavezet). 29\nPlougastell-Daoulaz Plougastel-Daoulas "Plouev" + "kastell". En anvioù-lec'h e tiskouez ar ger kastell ul lec'h difenn eus an amzer gozh, gant soudarded brezhon-ha-roman eus marevezh an Impalaeriezh Izel. An anv Daoulaz a zo bet ouzhpennet evit dishañvalout diouzh Plogastell-Sant-Jermen. 29\nPlougerne Plouguerneau "Plouev" + Kernev. Heñvel eo an anv-mañ ouzh hini Bro-Gernev hep na ouijed hag ul liamm a zo etre ar vro-se hag ar barrez-mañ. 29\nPlougin Plouguin Plouev + ar ger "ken" (kaer, elfenn a gaver e-barzh ar ger "kened" da skouer), emdroet en "i". An elfenn-se a gaver e meur a anv-den brezhonek evel hini kont Kernev, Alan Kaniarzh (< ken + arzh). Ar pezh a ro da grediñ eo moarvat un anv-den a zo da welet 29\nPlougoñ Plogoff "Plouev" + Koñv (istagaet -oñ er vro, met ''Plougoñv'' en Enez-Sun). Un anv-den eo. 29\nPlougonvelen Plougonvelin "Plouev" + anv-den henvrezhonek Konvelen. 29\nPlougouloum Plougoulm "Plouev" + Kouloum (pe "Koulm") hag a zeu diwar "koulm". 29\nPlougouvelen Plougoumelen "Plouev" + anv-den "Konvelen". Ar memes orin a zo gant ar gumun-mañ ha hini Plougonvelen e Bro-Leon. 56\nPlougraz Plougras Eus "plouev" + un elfenn hag a soñjer dre vras eo "kroaz", gant pe dalvoudegezh avat? Arouez ar gristeniezh, pe neuze ar ster “kroashent”? 22\nPlouharnel Plouharnel "Plouev" + anv-den Harnel, savet diwar "houarn" ha "hael". 56\nPlouider Plouider "Plouev" + un anv-den a seblant bezañ Ider. 29\nPlouie Plouyé "Plouev" + anv-den Ie (Ie a zo anv ur santez e Kernev-Veur). 29\nPlouigno Plouigneau "Plouev" + anv-den Yuniaw (lod, evel B. Tanguy, a gred kentoc'h ez eo Gwiniaw pe Gwiniew). 29\nPlouneour-Menez Plounéour-Ménez "Plouev" + Eneour (un anv-den) + "Menez", evit dishañvalout diouzh Plouneour-Traezh ha Ploneour-Lanvern. 29\nPlouneour-Traezh Plounéour-Trez "Plouev" + Eneour (un anv-den), + Traezh (hini Goulc'hen, evit dishañvalout diouzh Plouneour-Menez ha Plouneour-Lanvern). 29\nPlounerin Plounérin "Plouev" + Nerin (a zo un titl = "aotrou", muioc'h eget un anv-den). 22\nPlounevez-Moedeg Plounévez-Moëdec "Plouev" + "nevez" (marteze eo ur rann distaget diouzh Plouared), mui un anv-den moarvat "Moedeg". 22\nPlourae Plouray "Plouev" + an-den Gourae (hervez J. Loth). 56\nPlourin-Gwitalmeze Plourin "Plouev" + anv-den Rin.\nAnv heñvel er fedoù ouzh Plerin (Goueloù) ha Plourin (Leon). 29\nPlourin-Montroulez Plourin-lès-Morlaix "Plouev" + anv-den Rin.\nAnv heñvel ouzh Plourin (Leon) ha Plerin (Goueloù). 29\nPlourivioù Plourivo Plouev + Rivoù, un anv-den diazezet war "ri" (= roue). An anv-se a gaver evit ur gumun all (Rivoù = Rimou eus he stumm ofisiel e Bro-Roazhon. 22\nPlouvara Plouvara "Plouev" + Bara, un anv-den moarvat, hag a ra dave da berzhioù emgann pa dalvez kement ha "fulor, kounnar". 22\nPlouvien Plouvien "Plouev" + un anv-den hag a c'hallje bezañ "Gwien", met diaes eo bezañ asur. Mont a ra an anv-lec'h Gwigien (< "gwig" + eil elfenn "Plouvien") kentoc'h a-enep ar c'hinnig-se. Un anv *ieion a c'hallje bezañ kenkoulz-all. 29\nPlouvorn Plouvorn "Plouev" + anv-den brezhonek, Maorn (hervez ar stummoù kozh). 29\nPlouzane Plouzané "Plouev" + anv-den Sane. Lakaet war roll sent ar vro. Ur vojenn war e anv a zo er vro, hag ivez ur feunteun, Feunteun sant Sane. 29\nPlouzeniel Ploudaniel "Plouev" + anv-den Deniel. Piv ent-resis eo an Deniel-se, n'ouzer ket. Kavet e vez an anv-se e tiegezhioù renerien Breizh ar grennamzer uhel. 29\nPlouziri Ploudiry "Plouev" + an anv "diri" a zispleger dre vras evel ul liester eus derv. Hiniennoù a gav kentoc'h eo ul liester rouez eus "dour" (= red-dour). Kavet e vez an elfenn-se er barrez nes, Dirinonn. 29\nPlovan Plovan "Plouev" + un anv (un anv-den moarvat) ha n'ouzer ket ar stumm diazez. Hervez ar stummoù kozh e c'haller adsevel da *Ozvan pe neuze *Bozwan (B. Tanguy), met n'eus netra asur. 29\nPloveilh Plomelin "Plouev" + "Merin" (anv-den). Deuet da vezañ evel alies "milin" (ha "meilh" hervez an distagadur kernevek). 29\nPloveren Ploeren "Plouev" + Meren, un anv-den. 56\nPloveur Plomeur "Plouev" + "meur". Distaget e vez dre vras "plo-eur" pe "pleur". 29\nPlozeved Plozévet "Plouev" + "Deñved" (skrivet Deved, daoust ma vez klevet ar stumm friet er vro), un anv-den moarvat, daoust m'eo ivez anv ur meuriad eus norzh Kembre (bremañ kontelezh Dyfed). 29\nPludunoù Pluduno "Plouev" + un anv-den diazezet war "tud" (evel anv Tudwal da skouer). 22\nPlufur Plufur Savet gant an elfenn plouev hag un anv den moarvat, marteze a-walc'h *Flur (anv brezhonek deuet diwar al latin "florus", hag a adkaver un anv kar dezhañ da sant patron ar barrez: Flouran). 22\nPluguen Pluguffan "Plouev" + un anv-den Kuñvan (diazezet eo war ar ger "kuñv" mui an dibenn bihanaat -an). 29\nPluhernin Pluherlin "Plouev" + Hernin (un anv-den hag a adkaver e-barzh "Sant-Hernin"). 56\nPlûned Pluzunet An elfenn "plouev" + un anv-den (Dunod hag a emdro en Duned e brezhoneg a-vremañ). Meur a zen e bed kozh an div Vreizh o deus an anv-se. Tostaet eo bet an anv Idunet (bremañ 'Yened'), anavezet er vro, met hemañ ne zegouezh ket evit displegañ an anv. 22\nPlunered Pluneret "Plouev" + un anv "Nered" dianav a-hend-all. 56\nPluniav Pluméliau Savet gant "plouev" + Meliav (gwelet anv Plouilio). Un emdroadur eo Pluniav. 56\nPlurien Plurien "Plouev" + Rien, un anv-den diazezet war "ri", roue, a gaver alies en anvioù kozh. 22\nPluvaelgad Plumaugat "Plouev" + un anv-den Maelgad (savet gant "mael", priñs, ha "kad", emgann). 22\nPluvaodan Plumaudan "Plouev" + un anv-den brezhonek, diasur e orin. 22\nPluveleg Plumelec "Plouev" + Maeleg, anv-den savet war "mael" (priñs), mui an elfenn greñvaat -eg. Adkavout a reer an anv-mañ e-barzh anv Lanvaeleg. 56\nPluvergad Plumergat "Plouev" + anv-den Morgad (kavout a reer un anv-lec'h evel-se er gumun). 56\nPluverin Plumelin Savet gant "plouev" + an anv-den Merin, a gaver ivez e Ploveilh (plouev+Merin), Lanvilin (lann+Merin), ha re all c'hoazh... 56\nPluwenn Pleuven Plouev + "Gwenn" (a dalvez ivez benniget, glan). En degouezh-mañ e c'hell bezañ a-walc'h un anv-den. 29\nPondi Pontivy Savet gant ar ger "pont" + Ivi (den santel a gaver ivez e meur a lec'h all evel Logivi).\nEr vro e tistager "Pondi", ha "Pondëwi" er vro dost. 56\nPont-ar-Veuzenn-Kimerc'h Pont-de-Buis-lès-Quimerch Div barrez kozh. An anv kentañ a dalvez kement hag ar pont e-kichen an anv-lec'h "ar Veuzenn".\nKimerc'h a zo un emdroadur eus "kein" + "merc'h" (unan eus liesterioù "marc'h"). 29\nPont-Aven Pont-Aven Pont war an Aven, anv ar stêr a dremen dre aze. 29\nPontekroaz Pont-Croix Pont + un elfenn "e" dianav (war an "e"-se emañ an taol-mouezh) + kroaz. 29\nPont-'n-Abad Pont-l'Abbé Pont + ar gar "an Abad". Abad Loktudi a oa perc'henn war ar pont-se. 29\nPontrev Pontrieux "Pont" + "Trev", anv ar stêr a dremen eno. 22\nPont-Skorf Pont-Scorff Ar "pont" war ar stêr "Skorf". N'eo ar stumm komzet lec'hel "pouskorn" nemet un distummadur eus an anv orin. 56\nPornaleg Plobannalec-Lesconil "Plouev" + "Banaleg" (lec'h ma kresk banal).\nAr stumm brezhonek a zo un emdroadur. Kavet e vez un anv-lec'h "Lesnaleg", gant an elfenn-se, er gumun-se ivez.\nLeskonil a zo savet diwar "lez" + Konil, un anv-den hep mar, savet diwar "kon" (a gaver alies en a 29\nPorspoder Porspoder Porzh + un anv a seblant bezañ Poder (an hini a ra podoù). 29\nPorzhig Pordic "Porzh" + "Ig" ar stêr a dremen nepell. 22\nPorzh-Karozh Porcaro Savet gant ar ger "porzh" (porzh kloz, ti bras kreñv) hag an anv Karozh (gwelet anv kumun Karozh). 56\nPorzh-Lae Le Palais Savet gant ar ger "porzh" (porzh-mor) ha "lae(z)", an uhel, dre m'emañ e tu uhel an enez. Un anv heñvel a gaver en Enez Groe, e tu norzh an enez ivez. Komprenet eo bet a-dreuz an anv-mañ evit sevel ar stumm ofisiel hag a dalvez "ar palez". 56\nPorzh-Loeiz Port-Louis Anvet en enor Loeiz XIII, roue Bro-C'hall. A-raok e oa Loperan (log + Peran, ur sant, tad da Badern, paeron bro Wened). 56\nPouldregad Pouldergat "Plouev" + un anv-den henvrezhoneg Tergad. Div vetatezenn a zo c'hoarvezet e brezhoneg: "plou-" zo aet da "poul-" ha "-dergad" da "dregad". 29\nPouldreuzig Pouldreuzic "Plouev" (diwar ur vetatezenn e teu ar stumm poul-), mui ur ger dianav (Treuzig), marteze a-walc'h un anv-den, dianav avat. 29\nPoullann Poullan-sur-Mer "Plouev" (gant ur vetatezenn en elfenn plou-), mui "Lann". 29\nPoullaouen Poullaouen "Plouev" + an anv-den "Laouen", anv a adkaver ivez e-barzh Louaneg, Kerlouan… Diwar ur vetatezenn e teu an emdroadur plou > poul- (diwar levezon lizherenn gentañ Laouen). 29\nPrad Prat Ar ger brezhonek-mañ a zeu eus al latin "pratum". 22\nPrederion Brandérion Savet diwar "bran" (bre, torgenn) mui an anv-den Terion (diwar te+Rion). Ur sant anvet Rion a zo. Ar stumm komzet Prederion a ro da soñjal ez eo marteze kentoc'h "prez" (annez) + Terion. Seurt pebeil b/p a gaver ivez gant un anv all gant Prez (Prizieg) a 56\nPrevel Primelin Un anv-den henvrezhonek, kar marteze da "Primael" (anv a gaver en anv Primel-Tregastell e Bro-Dreger da skouer). Met disheñvel eo distagadur an daou anv-se e brezhoneg, ar pezh n'eo ket evit asuraat an displegadur. 29\nPrizieg Priziac Diasur-kenañ. Kinniget ez eus bet gwelet ar ger "prez" (annez, diwar al latin "praedia") en anv-mañ mui an dibenn kreñvaat -(i)eg. 56\nPuñsel Puceul Ger kar d'ar ger brezhoneg "puñs", gant un dibenn. 44\nPurid Peumérit Anv a orin latin, hag a dalvez kement ha "lec'h gant gwez avaloù". 29\nRadeneg Radenac Al lec'h ma kresk "raden". 56\nRedene Rédené Anv diasur e orin. Darn a lavar ez eo a-orin latin, met ne ginnigont displegadenn ebet d'an anv.\nUn anv keltiek e c'hallje bezañ. "Lec'h ar redoù" (red = roudouz). 29\nRegini Réguiny Un anv brezhonek moarvat daoust m'eo diaes da zisplegañ. Marteze eo hañval an elfenn "re-" ouzh ar pezh a gaver e deroù an anvioù Remengol, hag a van dianav e ster. 56\nRemengol Remungol An hevelep anv ha Remengol (bremañ er Faou), brudet evit he fardon. Koulz an distagadur hag ar stummoù kozh (a grog holl gant re-) a ziskouez n'hon eus ket d'ober amañ gant an anv "run" (torgenn hir). Ar ger "mungol" (lec'h strizh, mulgul) a seblant bezañ 56\nReoz Rieux E-pad pell e oa bet soñjet e oa ar memes anv pe ul lodenn eus an Duretie kozh. Ne seblant ket bezañ. Div silabenn a zo en anv-mañ, met diaes eo kavout penn d'an anv-mañ. Ne seblant ket bezañ an elfenn "red" (roudouz) n'eus forzh penaos e-barzh. 56\nRianteg Riantec Diwar "riant" hag a dalvez "rouanez" gant al lostger kreñvaat -eg. Marteze un aspadenn bennak eus doueez kelt ar riegezh. 56\nRieg Riec-sur-Bélon Anv-den brezhonek hag a vez adkavet e-barzh anv Lanrieg da skouer (gant an elfenn "Lann"). Diazezet eo an anv war "ri" (roue), un termen hag a adkaver e-barzh ur bern anvioù brezhonek kozh (Riwal, Riou). 29\nRivoù Rimou Anv-den brezhonek diazezet war "ri" (= roue). 35\nRoazhon Rennes Diwar anv ur boblad geltiek kozh, ar Riedoned. Kar e vefe an elfenn diazez gant ar brezhoneg "red" ha gant hini "rouez" (ster kozh: frank, laosk). "Ar re eo frank o red" eo a ginnig L. Fleuriot. J. Lacroix a ginnig kentoc'h "ar re a ya gant kirri" (reda a 35\nRoc'han Rohan Savet gant ar ger "roc'h", hag a dalvez ul lec'h kreñv savet en ur beg roc'hellek, mui an dibenn bihanaat -an. 56\nRoc'h-an-Argoed Rochefort-en-Terre "Roc'h" a dalvez ul lec'h kreñv diazez war ur roc'h. E brezhoneg n'eus ket bet dibabet ober gant an elfenn "fort" (= kreñv) a gaver e galleg. Evit dishañvalout diouzh ar "roc'hoù" e vez lakaet an Argoed dre m'emañ en Argoad. 56\nRodent Rouans Diwar ar stummoù kozh e c'haller gwelet ar wrizienn "rod" (a gaver e-barzh "roudouz" da sk.), da lavaret eo ul lec'h treizhañ war ur stêr. An dibenn a seblant dont diwar ur wrizienn latin. 44\nRoskañvel Roscanvel "roz" + un anv-den *Kadvael (stummet gant "kad" (emgann) + "mael" (priñs). 29\nRosko Roscoff Savet gant an elfenn "roz" (etre krec'h ha traoñ) + an anv Gov. Kenstok ar "z" mui ar "g" en deus roet "sk". 29\nRosloc'hen Rosnoën Savet gant an elfenn "roz" mui un anv-den Loc'hen (ur sant gant an anv-se a gaver). 29\nRospezh Rospez Diwar "roz" mui ur ger "bezh" (< beith) pe "pezh" (< peith) ha n'ouzer ket petra eo. 22\nRosporden Rosporden Savet gant "roz" + Preden, un anv-den hag a dalvez kement ha "Brezhon". Kavout a reer an anv-se ivez e-barzh Trebeurden ( 29\nRoudoualleg Roudouallec "Roudouz" + "galleg" (amañ gant an dalvoudegezh "estren", "ha n'eo ket brezhon"). War ul lec'h tremen, d'ur mare ma oa war harzoù an dachenn mestroniet gant ar Vrezhoned.\nEr vro-se ez a ar c'hemmadur dre vlotaat eus G da netra. 56\nRoz-Sant-Andrev Le Roc-Saint-André N'eo ket ar ger "roc'h" emet ar brezhoneg "roz" (krec'henn). Sant Andrev eo anv an iliz. 56\nRufieg Ruffiac Anv galian-ha-roman, "domani Rufius". 56\nRunan Runan Kenaozet gant ar ger "run" (ur seurt tosenn, uhelenn) hag un anv-den "Azan" a zo emdroet en "an". 22\nRuskad Ruca Diwar ar stummoù kozh e c'haller soñjel en ur ger deveret diwar ar ger "rusk" (kroc'hen ar gwez), mui un dibenn. Da vezañ tostaet neuze ouzh anv "ar Rusked", kreizenn gozh parrez Brelevenez (e-kichen Lannuon). 22\nRuvenieg Réminiac Diwar an anv-den brezhoneg kozh Rumon (a zo aet da Ruvon hiziv an deiz, hag a zeu eus al latin Romanus) hag an dibenn -iac kevatal d'ar brezhoneg -ieg. 56\nRuzinieg Ruffigné Stok-ha-stok ouzh kumun "Ruzieg". Kar eo an daou anv, diazezet war ar ger "ruz" (liv), abalamour da liv an douar (houarnek). Diwar al latin rufus e teu moarvat an anv. 44\nSant-Abran Saint-Abraham sant Abran (skrivadur 1433), ur sant breizhek mesket gant Abraham, den ar Bibl. 56\nSant-Aelwez Saint-Dolay Ur sant gant un anv brezhonek, un diskibl da sant Padrig. 56\nSant-Alar Saint-Eloy Alar (marteze Halar peogwir e vez distagat San-Talar) a zo ur sant hag en deus kemeret lec'h un doue(ez) kozh a rae war-dro bed ar c'hezeg (al loened end-eeun met ivez ar c'hoved, ar garrerien...). Kavet e vez alies an anv-se war vord an hentoù kozh-kozh. 29\nSant-Aleustr Saint-Allouestre Un anv-den savet war "gouestl". 56\nSant-Alvan Saint-Alban Lec'h gouestlet da sant Alvan. 22\nSant-Andrev-an-Doureier Saint-André-des-Eaux Gwechall e veze graet "Sant Andrev Gwenrann" eus al lec'h-mañ pa veze ezhomm da zishañvalout anezhañ. Goude eo bet lakaet an astenn "an-Doureier" p'emañ e-barzh ar geunioù (ar Briwer) (XVIIIvet kantved). Ur gumun gant un anv damhañval (Sant-Andrev-an-Dour 44\nSant-Armael Saint-Armel Lec'h gouestlet da sant Armael (pe Arzhel), hag a vez kavet ivez en anv Ploermael ha Plouarzhel. Savet eo an anv-mañ gant an elfenn "arzh" (ourz) ha "mael" (priñs, penn). Kavet e vez an anv "arzh" alies tro-dro da vor-bihan Gwened, gant Arzhon, an Arzh (a 56\nSant-Brieg Saint-Brieuc Lec'h gouestlet da sant Brieg, unan eus seizh sant Breizh hervez an hengoun. Daoust da se n'eo ket Brieg paeron an iliz-veur. Hervez e vuhez e oa Brieg mab da Fragan (anv hemañ a gaver e Ploufragan, m'eo bet disrannet diouti tachenn Sant-Brieg). Anvioù al 22\nSant-Brieg-Maoron Saint-Brieuc-de-Mauron Lec'h gouestlet da sant Brieg, diazezer eskopti Sant-Brieg. Un disrann eus Maoron e oa. 56\nSant-Denwal Saint-Denoual Lec'h gouestlet da sant Denwal, un den ha n'ouzer koulz lavaret netra diwar e benn. Savet eo an anv-den-se gant "don" (aet da "den", ger hag a adkaver en anv Domnonea da skouer), ha "gwal" (talvoudegezh), elfenn hag a vez kavet e meur a anv-den all (evel 22\nSant-Derc'hen Saint-Derrien Stumm distagañ bro Leon eo a zo amañ. E lec'h all e vez distaget an anv-se Derien kentoc'h (keñveriañ Goulc'hen/Goulien evit ar memes anv). 29\nSant-Divi Saint-Divy Sant-Paeron bro Gembre, sant Divi, en deus kemeret lec'h ur sant all, sant Ivi. Aesaet eo bet an tremen gant an distagadur, pa vez distaget /sandivi/ an anv-mañ. 29\nSanteg Santec N'eo ket un anv "anv+anv-den" p'emañ pouezmouezhiet war ar silabenn "a". Marteze un anv-den diazezet war an elfenn "sant". 29\nSant-Eganton Saint-Agathon Lec'h dediet (sant) da Gweganton. 22\nSant-Evarzeg Saint-Évarzec Hervez ar stummoù kozh eo un emdroadur eus un *Tevrezeg a gaver e anv e Kembre. 29\nSantez-Anna-ar-Brived Sainte-Anne-sur-Brivet Savet diwar ur rann eus breuriezh "Brivé" (bremañ e Gwenroued). Savet e oa bet ar gumun e 1875 da anv dezhi Santez-Anna-Kambon, a-raok kemer anv ar stêr (ar Brived) a dremen hebiou dezhi. Santez Anna eo maeronez Breizh. Kemeret he deus lec'h un doueez koz 44\nSantez-Anna-Wened Sainte-Anne-d'Auray Lec'h gouestlet da santez Anna.\nE brezhoneg e lavarer Santez Anna Wened (da lavaret eo: Bro-Wened), met war al lec’h e lavarer alies "Keranna", anv al lec'h ma oa bet kavet an delwenn a zegasas brud ar pardon. 56\nSantez-Elen Sainte-Hélène Mamm da Gustentin Veur, ha ganti e oa bet kavet Kroaz ar c'halvar.\nA-raok e oa anvet al lec'h-mañ Lokoal-Henbont. 56\nSantez-Pezhenn Sainte-Pazanne Ne seblant an dedi da santez Pexine pe Pecine (a vije deuet eus Spagn da vare ar Sarazined) bezañ un dra da zegemer hep douetañs. Asuroc'h e vefe gwelet anv c'hoar sant Weltaz anavezet mat er vro (Beg Sant Weltaz nepell), Pezhenn (skrivet Peithien e rollo 44\nSantez-Rouanez-Breizh Sainte-Reine-de-Bretagne Iliz dediet da santez Rouanez, ur verzherez eus ar Bourgogn. Degaset e vije bet he brud amañ gant ar person hag a oa eus ar vro-se (XVIIvet kantved). A-raok e veze kehelet sant Kadog (pe Kado). E 1918 eo bet ouzhpennet ar meneg "Breizh". 44\nSant-Fregan Saint-Frégant Fregan a vez kinniget evel bezañ tad sant Wennole. An anv-se a adkaver e-barzh en anv Ploufragan. 29\nSant-Goneri Saint-Gonnery Koneri a zo anv ur sant anavezet dreist-holl e Treger hag e bro Pondi. Savet eo an anv-mañ gant an elfenn "kon" (ki-brezel). 56\nSant-Gravez Saint-Gravé N'ouzer netra diwar-benn ar sant-se hag a zo ur santez marteze (diwar al latin sancta Gravida, ar santez dougerez). Dianav eo ar sant(ez)-se. Marteze a-walc'h ur sant brezhon dianav betek-henn. 56\nSant-Gwioñvarc'h Saint-Guyomard Gwioñvarc'h, un anv brezhonek anavezet ha douget betek bremañ. Ar sant-se avat a zo divrud-kaer ha n'eo anavezet nemet el lec'h-se. 56\nSant-Hern Saint-Hernin Diwar "houarn', ur ger a gaver alies en anv tud brezhonek kozh, mui an dibenn -in (a emdro en -en alies: kv. Konvelin/Konvelen, Riwelin/Riwalen...). Ar stumm brezhonek a-vremañ a zeu moarvat diwar ur berradur deuet diwar ar pouez-mouezh kreñv a laka an di 29\nSant-Inan Saint-Aignan Saint Yunan (aet da Inan en distagadur). Lakaet eo bet sant Aignan, eskob Orleañs, en e lec'h er stumm ofisiel. 56\nSant-Ivi Saint-Yvi Lec'h gouestlet da sant Ivi. Ur sant brezhon a gaver alies e Breizh (e Logivi da skouer). A-wechoù eo bet mesket gant sant Divi (abalamour d'al liamm). Marteze e teu anv ar sant eus Iv (ivin, ar wezenn). 29\nSant-Jelan Saint-Gérand Anv ur sant eus Breizh hag a oa keneil da sant Padrig. Adkavet e vez un tammig dre holl e Breizh. 56\nSant-Jili-ar-Menez Saint-Gilles-du-Mené Lec'h gouestlet da sant Jili, ar "Menez" a zo ur c'horn-bro torgennek etre Bro-Sant-Brieg ha Bro-Sant-Maloù. 22\nSant-Jord-Grehan Saint-Georges-de-Gréhaigne Savet gant benediktaned eus abati sant Jord Roazhon en 11vet kantved. Da gentañ e oa anvet Vilers (Gwiler), a-raok bezañ anvet gant an elfenn Hyrhana, Grihania (e latin) aet da Grihaingne ha Gréhaigne e galleg. Un anv deuet diwar ar brezhoneg war a seblan 35\nSant-Karadeg-Tregonvael Saint-Caradec-Trégomel Daou anv: lec'h gouestlet da sant Karadeg (un ermit) ha Tregonvael, savet gant an elfenn "trev" (diazez eus ar grennamzer uhel) mui an anv-den Konvael (diwar "kon" (ki-brezel) ha "mael", penn, priñs). 56\nSant-Kareg Saint-Carreuc Lec'h gouestlet da sant Kareg, un anv savet diwar "kar" + an dibenn -eg. Ar stumm ofisiel (gant -euc) a ziskouez eo bet kollet ar brezhoneg dre eno er XIV-XVvet kantved. 22\nSant-Ke-Porzh-Olued Saint-Quay-Portrieux Lec'h gouestlet da sant Ke. Dishañvalet e vez ar Sant-Ke-mañ gant anv ur porzh "Porzh-Olued" (an eil anv a zo un anv-den). 22\nSant-Kogo Saint-Gorgon Lakaet eo bet sant Gorgon e-lec'h ar sant breizhek Kogo. E galleg ar vro e lavarer atav "Saint-Gogo". 56\nSant-Konan Saint-Connan Lec'h gouestlet da sant Konan. Un anv anavezet mat eo e Breizh hag er broioù keltiek. Meur a sant a zo anvet evel-se, ha n'ouzer ket pehini a zo enoret amañ. 22\nSant-Kongar Saint-Congard Lec'h gouestlet da sant Kongar, anv savet diwar "kon" (ki, pe marteze "uhel") ha "kar". 56\nSant-Kouled Saint-Coulitz Kouled pe Koulid a zo ur sant ha n'eo ket anavezet kaer a-hend-all. 29\nSant-Laorañs Saint-Laurent Kollet eo bet an anv orin (Lanlaouran) ha mesket an anv Laouran gant Laorañs, ha lakaet "sant" e-lec'h "lann" (ger a dalvez "lec'h santel"). 22\nSant-Laorañs-Graeneg Saint-Laurent-sur-Oust Lec'h gouestlet da sant Laorañs. An anv kozh a oa "Greunneuc", ger brezhonek, daoust ma n'eur ket asur eus e ster. Miret eo bet an anv-se en eil lodenn e brezhoneg. 56\nSant-Leri Saint-Léry Leri pe Louri a zo ur sant eus Breizh. 56\nSant-Maloù-an-Teir-Feunteun Saint-Malo-des-Trois-Fontaines Lec'h gouestlet da sant Maloù. Un tamm e oa eus eskopti kozh Sant-Maloù. Ur gumun nevez eo (dibenn an 19vet kantved, distaget diouzh Mozhon). Teir feunteun a zo war al lec'h, kichen-ha-kichen emaint (gouestlet da sant Maloù, d'ar Werc'hez, ha da sant Mati 56\nSant-Maloù-Benion Saint-Malo-de-Beignon Lec'h gouestlet da sant Maloù. Eskibien Sant-Maloù o devoa un annez kaer amañ ha stag e oa ouzh eskopti Sant-Maloù betek ar Reveulzi. Un disrann diouzh Benion e oa, eleze ar spisaer rak meur a S. Maloù all a zo dre ar vro. 56\nSant-Maloù-Gwersac'h Saint-Malo-de-Guersac Lec'h gouestlet da sant Maloù, unan eus "seizh sant Breizh". Ur stagadenn a zo bet lakaet ouzhpenn evit e zisheñvelout: Gwersac'h, savet gant ar gerioù "gwern" (gwez a gresk el lec'hioù gleb) ha "sac'h", lec'h ma chom sac'het an dour. Un anv a zegouezh ma 44\nSant-Marc'hell Saint-Marcel Gouestlet eo an iliz da sant Marc'hell, pab ha merzher.\nMar bije un dedi da dostaat (ar pezh a c'hoarvez aliezik) e vije dav mont da glask war-zu un anv Marc'hell a gaver e lignezioù rouaned Breizh, met un anv plac'h ez eo. 56\nSant-Martin-war-ar-Maez Saint-Martin-des-Champs Dishañvalet e vez Sant Martin war ar Maez diouzh Sant Martin Montroulez a zo stok ouzh Montroulez, hag ul lodenn eus kêr koulz lavaret.\nAr stumm "Martin" a ziskouez n'eo ket un anv gwall gozh. 29\nSant-Mikael-Keveger Saint-Michel-Chef-Chef Marteze a-walc'h diwar anv kozh Beg Gweltaz a zo nepell, hag a oa Chevesché, Chevêché betek an 18vet kantved. En anv-mañ ec'h adkaver ar galleg "chef" (= penn, kab), anv boas evit ur beg-douar.\nKinniget ez eus bet ivez kavout en anv-mañ ar ger Chevecier p 44\nSant-Neven Saint-Méen Un anv savet diwar ar ger "neñv". An anv-mañ a vez adkavet en anv Lesneven. Evel e meur a lec'h all eo bet kemeret e blas gant sant Mewen (a ro un distagadur /neven/ goude ar ger sant. E galleg eo aet pelloc'h c'hoazh ar cheñchamant p'eo bet lakaet en e b 29\nSant-Nikolaz-an-Hent Saint-Nicolas-de-Redon Lec'h gouestlet da sant Nikolaz, e penn un hent meur kozh. Paot eo al lec'hioù gouestlet da sant Nikolaz a-hed an hentoù kozh. 44\nSant-Nikolaz-ar-Roz Saint-Nicolas-du-Tertre Lec'h gouestlet da sant Nikolaz, gant ar spisaer "roz". 56\nSant-Nolf Saint-Nolff War al lec'h e vez distaget "Senolf". Diwar anv "Menolf", anv un eskob eus Kemper. Kemmadur "m" goude ar ger "sant" en deus lakaet kemmesk etre (s)"ant" hag "en" ha roet S-enolf, hag adsavet da Sant Nolf. 56\nSant-Nouga Saint-Vougay N'anavezer ket stumm gwirion an anv-mañ. Hervez ar c'hemmadur friet a zo e penn kentañ an anv e brezhoneg, e rankjed klask war-du ur *Mouga pe *Mougae bennak. 29\nSantoz Saint-Thois Emañ ar pouez-mouezh war an "a", ha n'eo ket un anv gant "sant+anv-den", met kentoc'h eus ar ger "sant" gant un dibenn. 29\nSant-Pabu Saint-Pabu Kavout a reer alies an anv Pabu en anvioù-lec'h Breizh. Abaoe pell eo bet lakaet gant ar relijion da vezañ un titl roet da sant Tudwal. Dont a ra an anv-se eus al latin "papa" (tad, den a iliz). 29\nSant-Pereg Saint-Perreux Sant Pereg a zo ur sant breizhek anavezet-mat eus an daou du da Vor Breizh. Trede paeron Kernev-Veur eo, ha hini kentañ Devon. 56\nSant-Pêr-Kiberen Saint-Pierre-Quiberon Un disrann eus Kiberen. Kemeret en deus anv ar chapel a zo deuet da vezañ an iliz. 56\nSant-Pever Saint-Péver Lec'h gouestlet d'ur sant anvet "Bever". Kreñvaet eo bet ar "b" kentañ gant "t" dibenn ar ger sant. 22\nSant-Rieg Saint-Rieul Sant Rieg. Anv diazezet war "ri" (roue) hag an dibenn -eg. Adkavout a reer an anv-se en anvioù all evel Rieg (ur gumun e Kernev), e Lanrieg... 22\nSant-Rien Saint-Adrien sant + Rien, un anv den savet diwar "ri" = roue.\nTreuzlakaet eo bet en e blas ur sant all degemeret gwelloc'h gant an Iliz, Adrian. Gant al liamm etre "sant" hag "r" eo e vez klevet un "d" en distagadur /zãn'dri.ãn/. 22\nSant-Riwal Saint-Rivoal Lec'h gouestlet da sant Riwal. Ur sant a zo dediet dezhañ meur a lec'h e Breizh. Roue Domnonea eo bet hag un eontr da Dudwal. An enbroad kentañ da Vreizh e vije bet ivez, hervez ar mojennoù. 29\nSant-Sebastian-an-Enk Saint-Sébastien-sur-Loire Lec'h gouestlet da sant Sebastian, ur sant brudet bras er grennamzer (ur sant arme e oa, met pedet e veze ivez a-enep ar vosenn). Da astenn d'an anv e kaver doare brezhonek an anv kozh "Engnia", enk, da lavaret eo pa zeu an tremen da vezañ "enk" evit ar s 44\nSant-Segal Saint-Ségal Lec'h dediet da sant Segal. N'ouzer koulz lavaret netra diwar-benn hemañ. Hervez ar stummoù koshañ e vefe "Sengar" an anv diazez. 29\nSant-Seo Sainte-Sève Lec'h gouestlet da "Seo" pe "Sev". E galleg e lakaer "sainte" (santez), moarvat dre erlec'hiañ Seva (c'hoar sant Tudwal). 29\nSant-Servant-an-Oud Saint-Servant Lec'h gouestlet da sant Servan (paeron Sant-Servan e Sant-Maloù bremañ, ha paeron Glaschu ivez, a-douez lec'hioù all). 56\nSant-Servez-Landivizio Saint-Servais Lec'h gouestlet da sant Servez. 29\nSant-Stefan-Brengoloù Saint-Étienne-de-Montluc Lec'h gouestlet da sant Stefan. Kevatal eo an eil elfenn d'an anvioù-lec'h Brengoloù (hag o adstummoù) a gaver ken alies e Breizh, evit an anv-se, kit da welet Brengoloù. 44\nSant-Tegoneg Saint-Thégonnec Kemeret en deus anv an iliz lec'h an anv kozh, Pleiber-Riwal (savet diwar disrann Pleiber gentañ, an hanter all a zo aet d'ober Pleiber-Krist). Savet eo anv ar sant gant ar rakger "te" + kon (uhel, pe ki brezel) + an dibenn kreñvaat -eg. 29\nSant-Teve Saint-Avé "Teve" pe "Tevei" a vije ur sant eus Kembre. 56\nSant-Tonan Saint-Thonan Lec'h gouestlet da sant Donan. Dont a ra an "t" a zo bremañ en anv diouzh kenstok "t" ar ger "sant" gant "d" deroù ar ger. Evit ster an anv, gwelet Sant-Donan en Aodoù-an-Arvor. 29\nSant-Tudal Saint-Tugdual Lec'h gouestlet da sant Tudwal (a vez distaget Tudal er vro), unan eus ar sent vrudetañ e Breizh, ha paeron, a-douez traoù all eus eskopti Treger. Faos eo ar skrivadur "Tugdual" bet ledet gant an Iliz, ur falsskrivadur eus "Tudgual" n'eo ket, ur stumm kre 56\nSant-Turian Saint-Thurien Emdroadur un anv (a soñjer eo Gourc'hen/Gourien) a ro e brezhoneg "Sant Tourc'han" (evel e Plounevez-Moedeg) ha treuzplaket warnañ an anv "Eturian" pe neuze an anv "Turian" hepmuiken. N'eo ket splann-kaer afer al lizherenn gentañ (diwar kemmadur), ha mart 29\nSant-Turiav Saint-Thuriau Lec'h gouestlet da sant Turiav, bet eskob Dol en 8vet kantved. 56\nSant-Varzhin-an-Oud Saint-Martin Lec'h dediet da sant Marzhin (Teurgn). Unan eus ar sent o deus ar muiañ a zedioù er Frañs, met nebeut e Breizh e-skoaz, war-bouez e Bro-Roazhon. Liammet e vez alies an anvioù Martin/Marzhin gant an arzh, met ivez Matilin/Mathurin hag en deus ivez ul lec'h 56\nSant-Vig Saint-Nic Lec'h gouestlet da sant "Mig" (a dro da Vig gant ar c'hemmadur degaset gant ar ger sant). Kavout a reer an anv-se en anv Plevig da skouer. Ar stumm ofisiel gallek a ziskouez ur c'hemmadur friet a gaver alies en anvioù-lec'h. 29\nSant-Visant-an-Oust Saint-Vincent-sur-Oust Lec'h gouestlet da sant Visant. Emañ al lec'h-se war an Oud, ar stêr. 56\nSant-Vran Saint-Vran Diwar un anv sant Gweran. Un sant keltiek eo, gant un anv predenek, met lakaet eo bet en e blas anv ur sant gall Véran. Diwar kemmadur Gw goude sant e teu an anv da vezañ W/Veran. Pe neuze sant Bran, un anv anavezet mat. Hervez un hengoun er vro e vez ped 22\nSant-Wazeg Saint-Goazec Sant + un anv Gwazeg a gaver en anvioù all e Breizh. 29\nSant-Yagu-ar-Bineg Saint-Jacut-les-Pins Yagu a oa breur da sant Wennole. Meur a sant Yagu (pe Jagu) all a zo e Breizh, eleze ar spisaer ar Bineg lakaet da heul. 56\nSant-Yann-ar-Biz Saint-Jean-du-Doigt En iliz e vez miret un tamm eus biz sant Yann Vadezour. A-raok e oa "Traoñ Meriadeg" anv al lec'h. 29\nSant-Yann-ar-C'houenon Saint-Jean-sur-Couesnon Lec'h gouestlet da sant Yann. Staget eo bet anv ar stêr a-benn dishañvalout diouzh an anvioù all gant Sant-Yann hag a zo niverus. 35\nSant-Yann-ar-Wern Saint-Jean-la-Poterie Unanidigezh div greizenn, Sant-Yann-ar-Wern (a zo bet miret an anv penn-da-benn e brezhoneg), ha Sant-Jakez-ar-Boderezh, el lec'h ma'z eus bet graet poderezh e-pad pell-mat, abaoe an amzer galian-ha-roman da vihanañ. 56\nSant-Yann-Brevele Saint-Jean-Brévelay Lec'h gouestlet da sant Yann Breveley, sant saoz marvet e 721 (lakaet war roll ar sent e 1037), paeron ar barrez abaoe 1542. Evel m'eo anavezet al lec'h a-raok, m'eo kozh an iliz (un darn a zo eus an XIvet kvd), hag evel ma kaver ivez ar meneg S. Iean de 56\nSant-Yann-Drolimon Saint-Jean-Trolimon Lec'h gouestlet da sant Yann Vadezour. En eil anv e kaver "trev" + Ruvon, ur breur da sant Tudwal, anavezet ivez gant e anv Tudi. 29\nSant-Yann-Gerdaniel Saint-Jean-Kerdaniel Diwar anv ur chapel dediet da sant Yann hag a oa perc'hennet gant kastell Kerdaniel. An anv diwezhañ-mañ a zo savet diwar "kêr" (gant e ster kozh a gastell) hag an anv-den Daniel, hag a gaver a-gozh en anvioù-lec'h brezhonek. 22\nSant-Yoasin Saint-Joachim Hervez an hengoun eo sant Yoasin pried santez Anna ha tad ar Werc'hez. N'emañ ket ar gumun gwall bell diouzh Santez-Anna-ar-Brived. Ret eo gouzout ivez eo bet kemeret gant santez Anna lec'h doueez ar geunioù. Hag e kreizig-kreiz ar geunioù emaomp. 44\nSaozon Sauzon Saozon. En istor e c'hall ar ger-mañ talvezout ivez evit an estrenien deuet dre vor, ar vikinged da skouer a veze graet Saozon anezho ivez. 56\nSarzhav Sarzeau N'eus bet kavet displegadur dereat ebet evit c'hoazh evit an anv-mañ. Kinniget ez eus bet gwelet al latin izel "exsartum", lec'h difraostet, gant un emdroadur brezhonek da heul. Met an dibenn -av a seblant bezañ brezhoneg, ha menegomp (ma n'eo ket un dego 56\nSavenneg Savenay Anv diasur, met war a seblant e vefe un anv deskrivañ, diazezet war "saon", pe neuze "savenn" (amañ emañ an troc'h etre Erv Breizh hag ar blaenenn).\nMarteze eo kenorin an anv gant Sevinieg e Bro-Sant-Maloù.\nUn etimologiezh dre un anv latin Sabinus a zo da 44\nSeglian Séglien Orin diasur. Marteze eo rakvrezhoneg. 56\nSerent Sérent N'eus ket bet kavet penn d'an anv-mañ c'hoazh. Er bloaz 866 (Kartular Redon) e veze skrivet an anv-se "Serent" c'hoazh. 56\nSibirill Sibiril N'ouzer ket orin an anv-mañ. Darn o deus kinniget an elfenn "si" (silin, lec'h evit dastum holen), darn all ar ger "sez" + anv-den Peril, hep delc'her kont eus emdroadur ar sonioù. War varteze e chomer c'hoazh. 29\nSilieg Silfiac Diwar ar stummoù kozh e c'haller adsevel da Selev, un anv sant a lakaer da vezañ kevatal gant Salaun, mui an dibenn -iac (= (i)eg) 56\nSine Séné Meur a zisplegadur a zo bet kinniget hep na vefe direbech hini ebet anezhe. Gwelet a ra lod an elfenn geltiek "sen" (= brezhoneg "hen") e-barzh. Daoust d'e neuz eo diaes ivez lakaat anv an annezidi e galleg (sinagot) da sevel d'ur stumm *Senacum a vije be 56\nSizun Sizun Amsklaer eo orin an anv-mañ. Heñvel eo ouzh hini ar C'hab-Sizun (hag anv brezhoneg Enez-Sun).\nDiaes eo krediñ e teufe eus un anv latin Sidonius.\nGallout a reer degas war-raok (ur c'hinnig n'eo ken) un etimologiezh hag a dalvezfe evel hini ar C'hab-Sizun, 29\nSkaer Scaër N'eus bet kavet talvoudegezh dereat ebet c'hoazh evit an anv-mañ. 29\nSkiñvieg Squiffiec Krediñ a reer alies e teu an anv-mañ eus "skav" (ar gwez), koulskoude ez eus ur friadur en distagadur brezhoneg, ar pezh a ya a-enep d'an etimologiezh-se. 22\nSkouvlant La Regrippière Er stumm kozh (1088) e kaver ar ger en deus roet ar brezhoneg skou(v)l (un evn-preizh), gant an dibenn -ant. War a seblant eo bet troet ar ger-se e frankeg (grip = skilf un evn-preizh). Gwelet ivez ar ger a-vremañ sklouf, rapace (eilster)... 44\nSkrigneg Scrignac Un anv deskrivañ e seblant bezañ: lec'h serzh, roc'hellek. 29\nSpeied Spézet Diaes a-walc'h eo krediñ ez eo ar ger "spezad" (ar frouezh). Aesoc'h eo degemer stumm brezhoneg an anv latin Expectatus (E. Vallerie). E brezhoneg e vez lavaret "ur Speiotenn" evit ur plac'h eus ar vro, ar pezh a ya gant ar stummoù kozh en "ot". Kement-se 29\nSulnieg Sulniac Diazezet war an elfenn geltiek "sul" a gaver meur a wech un tamm dre-holl (evel en anv stêr Sulon), hag en anvioù tud evel "Sulian". Un anv doue e oa, a ra dave da zoueoù an dour (met liammet ivez gant an heol). An dibenn kreñvaat "ag">"eg" a zo amañ. Un 56\nSurzhur Surzur Emdroadur brezhonek un anv latin bennak, marteze an anv-den Sartorius pe Sertorius. 56\nTalbont Taupont Eus ar brezhoneg "tal" ha "pont" (= tal ar pont) 56\nTaole Taulé N'ouzer ket talvoudegezh an anv-mañ. Darn (evel L. Fleuriot hag E. Vallerie) a soñj ez eus amañ un emdroadur romanek eus un anv galian-ha-roman (E. Vallerie a ginnig un anv diwar "tarv"). B. Tanguy a lavar e oa ur "blouev" gozh gant un anv brezhoneg. N'ou 29\nTehelieg Théhillac Marteze un anv a-orin galian-ha-roman; mard eo prouet e klot al lec'h-mañ gant Tincillacencis locus. A-hend-all e c'hall bezañ un anv brezhonek, gant Tehel, mui an dibenn -ieg. 56\nTeiz Theix N'eus bet kavet displegadur mat ebet d'an anv-mañ. Dont a ra hep mar eus ur stumm latin pe izellatin, pehini avat? Hervez emdroadur ar sonioù e tleje bezañ al latin *texu (met n'eo ket testeniet an anv-mañ neblec'h) (E. Vallerie).\nMarteze diwar ar c'helti 56\nTerrug Telgruc-sur-Mer Savet diwar ur ger "tel", a seblant bezañ kar da "tal" hag ar ger "krug" (uhelenn, savenn, keñveriañ gantkrugell). Neuze 'ta al lec'h a zo "a-dal d'ar grug". N'ouzer ket pehini eo ar grug-se. Marteze e ra dave da "Cruc Ochidient" (krug ar c'hornaoueg), un 29\nTourc'h Tourch Tourc'h (ger savet diwar "tarv+ho(u)c'h), da lavaret eo ur par-hoc'h. N'ouzer ket abeg an anv-mañ. 29\nTreal Tréal Dre ma veze graet "plebs" (= plouev) anezhi e 858 a ziskouez n'eo ket moarvat un "drev". Ret eo gwelet un anv-den e-barzh moarvat, anvioù gant "treal" a gaver e lec'h all e Breizh. 56\nTrebabu Trébabu "Trev" + Pabu, anv-den a gaver alies en anvioù-lec'h hag a lakaer da vezañ un titl evit (sant) Tudwal (tad, den a iliz). 29\nTrec'horanteg Tréhorenteuc Savet gant "trev" (diazez eus ar grennamzer uhel) mui un anv-den hag a c'hallje bezañ an anv Gourc'hoanteg a-vremañ. 56\nTredion Trédion Savet gant an elfenn "trev" mui an anv-den Gwion degaset gant ar rakger "te" (evel ma c'hoarvez gant Koneg / Tegoneg), ar pezh a ro trev+de+Wion, hag e tegouezher gant Tredion. 56\nTreduder Tréduder "trev" + Tuder, un anv-den. Eus ar c'heltieg *Toutorix e c'hallje dont hervez E. Vallerie. 22\nTrefieg Treffieux Trev + Fieg, anv-den. Anv a dostaer alies da "Fiakr" (marteze ez eus bet kemmesk etre an 2 anv-se). 44\nTrêgad Tréogat "Trev" + un anv-den a vez adsavet evel *Bozgad (*Beuz "trec'h" + kad "emgann"). Paeron an iliz eo an den-se lakaet war roll ar sent e Breizh. 29\nTregaranteg Trégarantec "Trev" + Karanteg (anv-den). Ur gumun gant an anv-se a gaver ivez. 29\nTregarvan Trégarvan "Trev" + Karvan. Anv ar stêr a dremen er reter d'an tiriad-mañ (anv an aber eo ivez). 29\nTregeneg Tréguennec "Trev" (trevadenn eus ar grennamzer uhel) + un anv-den, Keneg (an anv-mañ savet gant ar ger "ken" — kaer, hag a adkaver er ged "kened" — + an dibenn kreñvaat -eg. 29\nTreglonoù Tréglonou "Trev" + anv-den a c'haller adsevel evel *Gloeznaou. 29\nTregon Trégunc N'en deus ket an anv-mañ da welet gant "trev", met kentoc'h "tre" (treuz-, pe tra- (evel er ger "tra-mor": en tu all). Met petra eo an eil elfenn? N'ouzer ket. Hervez reolenn ar c'hemmadurioù e vefe kentoc'h *gent, pe marteze *genk. 29\nTregonev Trégonneau Trev + "Konev", un anv-den diazezet war "kon" a gaver alies en anvioù kozh brezhonek, hag a dalvez "ki" (pe neuze, hervez, lod "uhel"). Un dibenn-ger est "ev". 22\nTregourez Trégourez Trev + un anv-den dianav a rankje bezañ *Korvoes er penn kentañ. 29\nTregrom Trégrom "Trev" + "kromm". Moarvat diwar ar grommenn graet gant ar stêr Leger eno, m'emañ tachenn ar gumun. 22\nTrelaouenan Tréflaouénan "Trev" + Laouenan, un anv-den diazezet war "laouen" (evel an anv a gaver e-barzh Poullaouen). 29\nTrelevenez Tréflévénez "Trev" + "levenez" (anv-den). Ar memes ger hag ar ger a-vremañ "levenez" eo. 29\nTrelez Tréflez "Trev" + lez. 29\nTremaouezan Trémaouézan "Trev" + un anv-den Maouezan. 29\nTremargad Trémargat Diwar ar ger "trev" + anv den "Maelgad" (diwar "mael", priñs, ha "kad", emgann) 22\nTremelar Tréméloir "Trev" + "Melar", un anv den a gaver alies. Un anv sant eo, hag un anv roue ivez (mab da Miliav). Paeron ar barrez-mañ eo. 22\nTremeog Tréméoc "Trev" + an anv-den Maeog, anv a vez adkavet alies e lec'hanvadurezh Breizh (e-barzh Lanveog ec'h adkaver an anv-se da skouer). 29\nTremeven-Goueloù Tréméven "Trev" + Meven, un anv den. Ur sant a zo gant an anv-se. En e blas ez eus bet lakaet alies sant "Min" gant an Iliz. 22\nTremeven-Kemperle Tréméven "Trev" + Meven, un anv den. Ur sant a zo gant an anv-se. En e blas ez eus bet lakaet alies sant "Min" gant an Iliz. 29\nTreouergad Tréouergat "Trev" + anv-den henvrezhonek *Gouezgad. 29\nTrevereg Trévérec "Trev" + "Mereg", un anv-den. Kavout a reer ivez Lesvereg war dachenn ar gumun. 22\nTreveur Trémeur "Trev" + "meur". 22\nTrevlean Treffléan "Trev" + "lean", un anv(-den) a gaver aliezik en anvioù-lec'h Breizh (evel e Lanneanou da sk. < Lann+leanoù)). Dediet eo an iliz da sant Leon, met dre levezon ar son lean/leon n'eo ken. 56\nTrezeni Trézény Trev + Seni, anv-den a gaver ivez e-barzh Gwiseni (Leon). 22\nTrezilide Trézilidé "Trev" + un anv (un anv-den moarvat) "Silide" ha n'ouzer netra diwar e benn. 29\nTriagad Treffiagat "Trev" + Riagad, un anv den savet gant "ri" = roue, mui "kad", emgann. E-kichen e kaver an anv-lec'h Lechiagad a zeu-eñ eus Lez+Riagad. 29\nTro-Park Le Tour-du-Parc Tro-Park, a oa en-dro da bark kastell Susinioù. 56\nYestael Gestel Anv-den brezhonek. Kement ha "just" hag "hael" e talvez an anv-mañ. 56\nZinzag-Lokrist Inzinzac-Lochrist Hervez stummoù kozh 'zo (Dinsinsac...) ha stummoù komzet 'zo (Dinzag) e c'haller gwelet an elfenn "din" (uhelenn greñv) amañ, gant sag (= chag, dour-chag) ha sin (a gaver e kembraeg evit skum.\nLokrist a zo savet gant "log" + "Krist", lec'h gouestlet d'ar 56